Το 1923 στο Νο3 της St. James Street στο Λονδίνο, ο Σκωτσέζος καλλιτέχνης James McBey, ο Francis Berry και ο Hugh Rudd συναντήθηκαν για να δημιουργήσουν ένα διαφορετικό ουίσκι που θα είναι συνώνυμο της ανακάλυψης και του ελεύθερου πνεύματος. Έτσι, γεννήθηκε το Cutty Sark, ένα Blended Scotch Whisky που έσπασε τους κανόνες, με την απαλή του γεύση και την εξαιρετική του ποιότητα. Το όνομά του;\nΤο οφείλει στο Σκωτσέζικο Ιστιοφόρο που ταξίδεψε σε όλες τις ηπείρους. Εκείνη την εποχή, στις Η.Π.Α., ίσχυε ο νόμος της ποτοαπαγόρευσης, όπου η παραγωγή και διανομή αλκοόλ ήταν παράνομη. Ο καπετάνιος William McCoy όμως, με στόχο να πουλήσει ένα ποιοτικό και ανόθευτο ουίσκι στη αμερικάνικη αγορά, κατάφερε να εισάγει στις Η.Π.Α. το Cutty Sark, το οποίο έγινε γρήγορα το πιο αγαπητό ουίσκι στα speakeasy bars της εποχής, όπου απολαμβάνονταν mixed και σε κούπα για αποφυγή των… απροόπτων της αστυνομίας. Από τότε, το πνεύμα ανακάλυψης του Cutty Sark «ταξιδεύει» στη νύχτα, δίνοντάς της τα ποιο απρόσμενα mixes.\nCutty Sark 40% Vol\nΤο Cutty Sark είναι αποτέλεσμα του «marrying» δύο εκ των σπουδαιότερων Σκωτσέζικων single malts, του Macallan και του Highland Park, μαζί με grain whiskies εξαιρετικής ποιότητας. Το blend ωριμάζει σε επιλεγμένα βαρέλια από ξύλο Αμερικάνικου δρυ, που του χαρίζουν τη χαρακτηριστική ελαφριά γεύση βανίλιας και εσπεριδοειδών. Το αποτέλεσμα είναι η χαρακτηριστική ελαφριά γεύση που αποτελεί την τέλεια βάση για κλασικά ή signature cocktails.\nΕμφάνιση: Δελεαστικό, χρυσό και φωτεινό.\nΜύτη: Προσιτό, φρέσκα και δελεαστικά αρώματα βανίλιας & εσπεριδοειδών.\nΓεύση: Καθαρή, ισορροπημένη και ζωηρή με έντονα χαρακτηριστικά βανίλιας, παγωτού και καραμέλας.\nΤελείωμα: Απαλό, γλυκό και ενθουσιώδες, σε κάνει να ζητάς παραπάνω.\nCutty Sark Prohibition Edition 50% Vol\nΤο 2013, 80 χρόνια μετά την ποτοαπαγόρευση, το Cutty Sark δημιούργησε έναν «φόρο τιμής» στον καπετάνιο William McCoy, το Cutty Sark Prohibition Edition! Μία ξεχωριστή παρτίδα μοναδικής ποιότητας, με πολύπλοκη και έντονη γεύση, με αρώματα μπαχαρικών και ώριμων εσπεριδοειδών, βουτηγμένα σε μέλι.\nΕμφάνιση: Ζεστό χρυσαφί χρώμα.\nΜύτη: Περίπλοκο και έντονο, με νότες εσπεριδοειδών, βουτηγμένα σε μέλι και μυρωδάτα μπαχαρικά.\nΓεύση: Πλούσια και κρεμώδης, με μια ιδέα από καραμέλα που παίζει με νότες από πιπέρι στην άκρη της γλώσσας.\nΤελείωμα: Απαλή και ζεστή επίγευση με διακριτικές νότες μπαχαρικών.


Χάνει την ακοή του ο θρύλος της μουσικής Έρικ Κλάπτον | News\nLifestyle Showbiz Χάνει την ακοή του ο θρύλος της μουσικής Έρικ Κλάπτον\n11.01.2018 09:45 Showbiz SigmaLive\n«Θα συνεχίσω να δουλεύω. Θα κάνω μερικές συναυλίες», δήλωσε ο 72χρονος τραγουδοποιός μιλώντας στο Radio 2 του BBC. «Το μόνο πράγμα που με απασχολεί τώρα, είναι ότι βρίσκομαι στα 70 μου και θέλω να είμαι καλά. Θέλω να πω, κουφαίνομαι, έχω εμβοές, τα χέρια μου όμως δουλεύουν».\nΤον περασμένο Μάρτιο, ο Κλάπτον αναγκάστηκε να ακυρώσει τις προγραμματισμένες του συναυλίες στο Λος Άντζελες λόγω βαριάς βρογχίτιδας.\nΤον Ιούνιο του 2016 είχε αποκαλύψει ότι πάσχει από νευροπάθεια, την οποία του προκάλεσε η σκληρή δουλειά του παιξίματος της κιθάρας.


Γένοβα (Genova) προορισμός με ατού (Ιταλία - Λιγουρία - Γενοβέζοι - Κολόμβος - Μάρκο Πόλο) • Ταξίδια\nΑρχική / Άρθρα / Ταξίδια / Γένοβα (Genova) προορισμός με ατού\n3 2 Απριλίου, 2011 Ταξίδια\nTα αρχοντικά σπίτια μαρτυρούν τον πλούτο των εμπόρων. Aλλά και το υπερσύγχρονο λιμάνι που τα τελευταία χρόνια αναδείχθηκε σε must σταθμό όλων των κρουαζιεροπλοίων .Το εμπόριο αποτελεί τη βάση της οικονομίας της, τελευταία όμως γνωρίζει και σημαντική βιομηχανική ανάπτυξη. Η Γένοβα ήταν εμπορικό κέντρο με μεγάλη κίνηση, ήδη από τον 4ο π.Χ. αιώνα. Αργότερα έγινε μεγάλη ναυτική δύναμη και κύριος αντίπαλος της Βενετίας.\nΟι Γενοβέζοι πήραν μέρος στις σταυροφορίες και με τους Βενετούς συντέλεσαν στην άλωση του Βυζαντίου. Τα αρχαιολογικά ευρήματα δηλώνουν ότι η περιοχή της Λιγουρίας είχε κατοικηθεί από την προϊστορική περίοδο. Λόγω της γεωγραφικής της θέσης και της πρόσβασης στη θάλασσα, οι κάτοικοι της περιοχής της Γένοβας ανέπτυξαν από νωρίς εμπορικές σχέσεις με τους Φοίνικες και τους Έλληνες.\nΜε την πτώση της Ρωμαϊκής Αυτοκρατορίας η Γένοβα πέρασε από τα χέρια των Βυζαντινών, των Λογγοβάρδων και των Φράγκων, ενώ συχνές ήταν οι επιδρομές των Σαρακηνών και των Νορμανδών. Παρά τις περιπέτειες η Γένοβα αναπτύχθηκε και στον 11ο αιώνα ήταν μία από τις μεγάλες ναυτικές δυνάμεις της Μεσογείου, ενώ οι Γενοβέζοι έμποροι (με γνωστότερο το Μάρκο Πόλο) έφτασαν ως την Κίνα, τους Αγίους Τόπους και τη Μαύρη Θάλασσα.\nΗ Δημοκρατία της Γένοβας επεκτάθηκε για να καλύψει όλη την περιοχή της Λιγουρίας και την Κορσική. Το 1528 η συμμαχία του πρίγκιπα της Γένοβας με τον Ισπανό Αυτοκράτορα Κάρολο τον 5ο έθεσε τις βάσεις για το “χρυσό αιώνα” της πόλης, στη διάρκεια του οποίου η Γένοβα γνώρισε τις λαμπρότερες μέρες της. Ακολούθησε ο βομβαρδισμός της πόλης από τα γαλλικά στρατεύματα και η κυριαρχία του Λουδοβίκου του 16ου, ο οποίος έθεσε τη Γένοβα υπό το γαλλικό στέμμα το 1684.\nΜε τη Γαλλία να έχει ανοιχτούς λογαριασμούς με την Αυστρία ήταν απλώς ζήτημα χρόνου για τη Γένοβα να αλλάξει χέρια. Το 1746 υψώθηκε στην πόλη η αυστριακή σημαία. Η κατοχή κράτησε σχεδόν 50 χρόνια. Για λίγα χρόνια η πόλη ήταν ελεύθερη από ξένο ζυγό και το διάλειμμα κράτησε λίγο. Οι Γάλλοι επέστρεψαν το 1805 και προσάρτησαν τη Γένοβα. Η πόλη κέρδισε την ανεξαρτησία της το 1814 και ένα χρόνο αργότερα προσαρτήθηκε στο Βασίλειο της Σαρδηνίας.\nΤο 1821 πραγματοποιήθηκε μεγάλη εξέγερση, ενώ μια σειρά γεγονότων οδήγησε στο Βασίλειο της Ιταλίας. Τους στίχους του ιταλικού εθνικού ύμνου έγραψε ο Γενοβέζος Goffredo Mameli. Στη διάρκεια του Β’ Παγκοσμίου Πολέμου η πόλη βομβαρδίστηκε από τους Άγγλους. Στη διάρκεια των επιχειρήσεων καταστράφηκε το κέντρο της Γένοβας, το κτίριο της Όπερας και η Βιβλιοθήκη. Ήταν η ευρωπαϊκή πόλη που βγήκε πρώτη από τον πόλεμο, καθώς όταν οι συμμαχικές δυνάμεις μπήκαν στη Γένοβα οι Γερμανοί είχαν ήδη αποχωρήσει.\nΣε ό,τι αφορά το φαγητό ο επισκέπτης έχει αρκετές επιλογές. Στην περιοχή του ιστορικού κέντρου θα βρείτε (σε πολύ λογικές τιμές) από παραδοσιακές ταβέρνες – trattorie έως κομψά restaurant-caffe που στεγάζονται σε κτίρια του 19ου αιώνα. Aν πάλι ψάχνετε για εντελώς πρόχειρα γεύματα, στην περιοχή του λιμανιού, αλλά και γύρω από τις μεγάλες πλατείες, θα βρείτε φούρνους που πουλάνε σάντουιτς με ψωμί focaccia.\nΝα δείτε οπωσδήποτε τον καθεδρικό ναό του San Lorenzo. H κατασκευή του ναού ξεκίνησε τον 12ο αιώνα. Στο εσωτερικό του ναού αξίζει να δείτε το αναγεννησιακό εκκλησάκι του Aγ. Iωάννη του Bαπτιστή, καθώς και το Mουσείο του Θησαυρού.\nΣτην μεσαιωνική Via San Luca, περιοχή που παραδοσιακά ανήκε στην οικογένεια Spinola, θα φτάσετε στην Galleria Nazionale di Palazzo Spinola, επίσημη κατοικία της οικογένειας που μετατράπηκε σε Πινακοθήκη στα 1958 και μη παραλείψετε να ανεβείτε στην υπέροχη ταράτσα με τις πορτοκαλιές και τις λεμονιές.\nFalcone focaccia Genova Palazzo Reale recid1981 Spinola trattorie Γένοβα Γενοβέζοι Ιταλία Κολόμβος Λιγουρία Μάρκο Πόλο 2011-04-02\nΕτικέτες Falcone focaccia Genova Palazzo Reale recid1981 Spinola trattorie Γένοβα Γενοβέζοι Ιταλία Κολόμβος Λιγουρία Μάρκο Πόλο


Με ”λουκέτο” απειλείται η Σχολή Τουρισμού της Περαίας – Σε κατάληψη προχώρησαν καθηγητές και μαθητές\nΠΑΙΔΕΙΑ 08/05/2015 - 10:25 | Author: Newsroom\nΗ ΕΠΑΣ Θερμαϊκού απειλείται με κατάργηση σύμφωνα με το νέο νομοσχέδιο, το οποίο είχε…\nψηφίσει η προηγούμενη κυβέρνηση και το οποίο πρόκειται να ψηφιστεί από τη βουλή αύριο, αφορά άμεσα ΙΕΚ και ΕΠΑΣ.\nΗ ανακοίνωση καθηγητών και μαθητών, οι οποίοι σήμερα προχώρησαν σε κατάληψη, έχει ως εξης:\n“Σύμφωνα με τις εξελίξεις και το νόμο 4186/2013 οι Σχολές Επαγγελματικής Κατάρτισης (ΕΠΑ.Σ) Τουρισμού οδηγούνται σε οριστικό κλείσιμο στις 15.9.2015.\nΑυτό δεν επηρεάζει μόνο τις ΕΠΑΣ και τα ΙΕΚ αλλά και ολόκληρη την τεχνική εκπαίδευση. Ήδη στα εκπαιδευτήρια υπάρχουν ελλείψεις στα υλικά και τις υποδομές και αναγκαζόμαστε να βάζουμε λεφτά από την τσέπη μας για διάφορα ζητήματα όπως εισιτηρια (μη ύπαρξη πάσου), υλικά εργαστηρίων κλπ.\nΛέγεται ότι ο Τουρισμός αποτελεί τη «βαριά» βιομηχανία της χώρας και την ίδια στιγμή το κράτος βρίσκεται στα πρόθυρα κατάργησης της δημόσιας τουριστικής εκπαίδευσης, γεγονός τελείως οξυμόρο και αντιφατικό. Έχοντας φτάσει σε σημείο πριν το κλείσιμο των σχολών και με το νόμο να βρίσκεται σε ισχύ, δε μένει άλλη επιλογή από την άμεση κινητοποίησή μας μέχρι την κατάργηση του νόμου.\nΚατάληψη του Εκπαιδευτηρίου Μακεδονίας\nΚινητοποιήσεις μαζί με τους καθηγητές μας.\n– Την κατάργηση του νόμου και την επαναλειτουργία των ΕΠΑΣ.\n– Την κάλυψη των αναγκών της σχολής σε υποδομές και υλικά.\n– Την αναβάθμιση των σπουδών σε όλες τις υπάρχουσες δομές.\n– Ανθρώπινες συνθήκες εργασίας και δωρεάν εκπαίδευση.\nΜαθητές – Καταρτιζόμενοι ΕΠΑΣ-ΙΕΚ Μακεδονίας”.\nΝα σημειωθεί πως οι δευτεροβάθμιες σχολές τουριστικής εκπαίδευσης, όπως αυτή της Περαίας, λειτουργούν από το 1937 και σε Ανάβυσσο, Κέρκυρα και Γαλαξείδι.\nNews Tag: 20132015ΑΠΟΦΟΙΤΟΙΒΟΥΛΗΔΕΥΤΕΡΟΒΑΘΜΙΑΔΩΡΕΑΝΕΡΓΑΖΟΜΕΝΟΙ


Το «Ζώο Οδηγός». Τι Είναι και Πως Μπορούμε να το Εντοπίσουμε - Διαδραστικά\nΑρχική ΑΡΘΡΑ ΦΑΝΤΑΣΤΙΚΟΥ Το «Ζώο Οδηγός». Τι Είναι και Πως Μπορούμε να το Εντοπίσουμε\nΓια τις φυλές της Βόρειας Αμερικής όλα ήταν ενέργεια, όλα ήταν πνεύματα. Οι άνθρωποι ήταν μέρος της Μητέρας Γης, ένα μονάχα κομμάτι του συστήματος, όπου κάθε τους πράξη επηρέαζε το όλο. Γι αυτό και κάθε δράση θεωρούνταν σημαντικό να αποδίδεται με μεγάλο σεβασμό και ηθική.\nΚάθε τι που περιέβαλε τον χώρο ήταν μοναδικό, ζωντανό και ιερό. Ο βράχος, το ποτάμι, τα δέντρα, όλα είχαν ζωή μέσα τους, όλα είχαν αρχέγονα πνεύματα και με όλα υπήρχαν δεσμοί. Τα ζώα δε κατείχαν σπουδαία θέση, με τα οποία αλληλεπιδρούσαν πιο άμεσα.\nΛόγω της πνευματικότητας αυτής οι Ινδιάνοι πίστευαν ότι υπήρξε μια εποχή που οι άνθρωποι μπορούσαν να μιλήσουν με την Φύση, τα ζώα και τα φυτά.\nΤα ζώα, ή καλύτερα τα Μεγάλα Πνεύματα των ζώων βρίσκονταν ακόμα γύρω τους, πανταχού παρόντα για να καθοδηγήσουν τους Ινδιάνους. Ο σύνδεσμος αυτός της ανώτερης και πνευματικής γνώσης προσφέρονταν μέσω των ζώων οδηγών.\nΚάποιοι λένε ότι ο κάθε άνθρωπος μπορεί να έχει ένα μόνο ζώο οδηγό, ωστόσο άλλες πηγές αναφέρουν πως μπορεί να είναι περισσότερο από ένα. Ο λόγος είναι η μεταβολή, η αλλαγή. Το ζώο οδηγός είναι για τον άνθρωπο ο σύνδεσμος του με την Μητέρα Γη, με τα Πνεύματα, με τον πνευματικό κόσμο από όπου μπορεί να αντλήσει συμβουλές για την κατεύθυνση του και τέλος με το Σύμπαν. Αποτελεί την «πύλη» για το υπερβατικό κομμάτι του ανθρώπινου νου.\nΚαθώς μπαίνουμε στη διαδικασία αυτή πρέπει να έχουμε το κεφάλι μας άδειο από ότι μας ανησυχεί. Η δυσκολία κάθε φορά του διαλογισμού είναι πόσο συγκεντρωμένοι μπορούμε να είμαστε στο να μην σκεφτόμαστε τίποτα, στο να τα αφήσουμε όλα έξω από το μυαλό μας. Όταν λοιπόν θα φτάσουμε στο σημείο που θέλουμε και θα είμαστε ελεύθεροι, αρχίζουμε να δημιουργούμε τον αρχέγονο τόπο μας, την καρδιά του εαυτού μας.\nΣυνήθως δημιουργούμε ένα μονοπάτι. Το που θα οδηγήσει το μονοπάτι είναι η καρδιά μας, ο αληθινός μας εαυτός και το πρώτο στοιχείο που μπορούμε να έχουμε για το ζώο-πνεύμα μας. Το μονοπάτι μπορεί να οδηγήσει σε μια έρημο, σε μια ακρογιαλιά, στα βάθη του βυθού ή σε ένα πυκνό δάσος. Η εικόνα που θα σχηματιστεί αποτελεί το «σπίτι» μας.\nΠροηγούμενο άρθροΤο περιστατικό που Ολλανδοί έλαβαν από τη Σελήνη ραδιοσήματα άγνωστου πολιτισμού\nΕπόμενο άρθροΤι φανερώνει το τελευταίο ψηφίο του έτους που γεννηθήκαμε για την προσωπικότητά μας


Ο ΚΑΙΡΟΣ ΓΑΡ ΕΓΓΥΣ...: ΚΙΝΗΜΑ ΚΑΤΑ ΤΗΣ ΚΑΡΤΑΣ ΤΟΥ ΠΟΛΙΤΗ\nΚΙΝΗΜΑ ΚΑΤΑ ΤΗΣ ΚΑΡΤΑΣ ΤΟΥ ΠΟΛΙΤΗ\nΜορφή ιερού κινήµατος παίρνει η αντίδραση της Εκκλησίας για την Κάρτα του Πολίτη. Οι φωνές διαµαρτυρίας µητροπολιτών πληθαίνουν συνεχώς, ενώ ενστάσεις διατύπωσε εµµέσως και ο Αρχιεπίσκοπος Ιερώνυµος. Ο Αρχιεπίσκοπος Ιερώνυµος µε πρωτοβουλία του συναντήθηκε στην Αρχιεπισκοπή µε τους πέντε αστυνοµικούς από τη Θεσσαλονίκη οι οποίοι αρνήθηκαν να παραλάβουν τη νέου τύπου υπηρεσιακή τους ταυτότητα. Ο Αρχιεπίσκοπος απευθυνόµενος στους αστυνοµικούς και ουσιαστικά καλύπτοντας την κίνησή τους είπε πως «οποιαδήποτε κίνηση εντάσσεται στο πλαίσιο της προστασίας των ατοµικών δικαιωµάτων του ανθρώπου βρίσκει σύµφωνη την Εκκλησία».\nΠρόσθεσε µάλιστα πως το θέµα τους αναµένεται να εξεταστεί «µε τη δέουσα προσοχή στις προσεχείς συνεδριάσεις της Διαρκούς Ιεράς Συνόδου». Υπενθυµίζεται πως ένας αστυνοµικός από το Τµήµα Αλλοδαπών Αθήνας αποτάχθηκε επειδή αρνήθηκε να παραλάβει την Κάρτα. Και άλλοι δύο από τη Θεσσαλονίκη παραπέµφθηκαν στο Πειθαρχικό µε το ερώτηµα της απόταξης για τον ίδιο λόγο. Δύο από τους αστυνοµικούς προσέφυγαν στο ΣτΕ χαρακτηρίζοντας τον νέο τύπο των υπηρεσιακών τους ταυτοτήτων παράνοµο και αντισυνταγµατικό. Πηγές της Αστυνοµίας τονίζουν πάντως πως από τους 55.000 αστυνοµικούς µόνο τρεις δεν έχουν δεχθεί να παραλάβουν τη νέου τύπου υπηρεσιακή ταυτότητα. Η Κάρτα του Πολίτη που σχεδιάζει η κυβέρνηση αναµένεται να αντικαταστήσει τις αστυνοµικές ταυτότητες. Θα έχει µικρό µέγεθος και θα περιλαµβάνει αναγνώριση µε ηλεκτρονικό τρόπο, στοιχεία για την ασφαλιστική κατάσταση και την υγεία καθώς και για τη φορολογική εικόνα. Η εφαρµογή άρχισε πιλοτικά από την Αστυνοµία. Η Διαρκής Ιερά Σύνοδος έχει εν µέρει υιοθετήσει τη γραµµή µερίδας σκληρών µητροπολιτών της Εκκλησίας, οι οποίοι είχαν «αφορίσει» την Κάρτα προτού ακόµη εκδοθεί. Η Σύνοδος αποφάσισε να αναθέσει το ζήτηµα σε δύο επιτροπές της προκειµένου να το µελετήσουν. Όπως γράφουν σήμερα “Τα Νέα” οι φωνές διαµαρτυρίες των σκληρών της Ιεραρχίας πληθαίνουν. Την περασµένη εβδοµάδα ο Μητροπολίτης Αλεξανδρουπόλεως κ. Ανθιµος διατύπωσε εντάσεις για την Κάρτα από τον τηλεοπτικό σταθµό Μega. Είπε, «πώς µπορούµε ως ελεύθεροι άνθρωποι σε µια δηµοκρατία που έχει τόσους αγώνες κατακτήσει εδώ και αιώνες, να αποδεχθούµε να έχουµε µια Κάρτα στην οποία θα έχουν πρόσβαση για κάποια προσωπικά µας στοιχεία και δεδοµένα κάποιοι άλλοι και όχι εµείς;». Πρόσθεσε επίσης πως οτιδήποτε είναι κοινωνικό και στερεί τον άνθρωπο από την ελεύθερη βούληση που του έδωσε ο Θεός, είναι και εκκλησιαστικό. «Τι νοµίζετε εσείς, ότι εκκλησιαστικό θέµα είναι να είµαστε γονατισµένοι και να προσευχόµαστε;».\nΛάβρος κατά της Κάρτας είναι και ο Μητροπολίτης Δρυϊνουπόλεως Πωγωνιανής και Κονίτσης κ. Ανδρέας, ο οποίος χαρακτήρισε ντροπή την απόταξη αστυνοµικού που αρνήθηκε να παραλάβει τη νέα ταυτότητα. Ο µητροπολίτης για την κίνηση των αστυνοµικών που αρνήθηκαν να παραλάβουν τις νέες τους ταυτότητες είπε ότι «άριστα έπραξαν τα γενναία αυτά Ελληνόπουλα. Από την ακριτική µου επαρχία τα συγχαίρω εγκαρδίως και τα ασπάζοµαι πατρικώς, γιατί έγιναν διδάσκαλοι και παράδειγµα για όλους µας». Σε ακόµη πιο σκληρή γραµµή κινούνται οµάδες κληρικών και πιστών οι οποίοι συνδέουν την Κάρτα µε το 666 και την Αποκάλυψη.\nΑπό το καλοκαίρι συγκεντρώνουν υπογραφές και µέσα από blogs ζητούν από τη διοίκηση της Εκκλησίας να µην αποδεχθεί την Κάρτα.\nΗΡΘΕ Η ΩΡΑ.......ΟΙ ΠΑΛΑΙΟΤΕΡΟΙ ΘΥΜΑΣΤΕ;.....ΕΔΩ ΠΟΛΥΤΕΧΝΕΙΟ , ΕΔΩ ΠΟΛΥΤΕΧΝΕΙΟ!(ΓΙΑ ΑΛΛΟΥΣ ΛΟΓΟΥΣ ΒΕΒΑΙΑ)\nΕΤΣΙ ΚΑΙ ΕΜΕΙΣ ΕΔΩ ...ΒΓΑΖΟΥΜΕ ΣΤΗΝ ΚΥΡΙΟΛΕΞΙΑ ΤΑ ΜΑΤΙΑ ΜΑΣ ΓΙΑ ΤΗΝ ΕΝΗΜΕΡΩΣΗ ΤΟΥ ΚΟΣΜΟΥ , ΕΝΑΝ ΚΟΣΜΟ ΠΟΥ ΞΕΧΑΣΕ ΠΟΛΛΑ ΑΥΤΑ ΤΑ ΤΕΛΕΥΤΑΙΑ 20 ΧΡΟΝΙΑ , ΑΠΟ ΤΗΝ ΚΙΝΗΣΗ ΚΑΤΑ ΤΗΣ ΣΥΝΘΗΚΗΣ ΣΕΝΓΚΕΝ , ΤΙΣ ΥΠΟΓΡΑΦΕΣ ΓΙΑ ΤΙΣ ΤΑΥΤΟΤΗΤΕΣ, ΤΗΝ ΥΠΟΓΡΑΦΗ ΓΙΑ ΤΗΝ ΟΜΟΛΟΓΙΑ ΠΙΣΤΕΩΣ (http://www.impantokratoros.gr/B742476A.el.aspx) ,\nΚΑΙ ΤΩΡΑ ΤΕΛΕΥΤΑΙΑ ΓΙΑ ΤΗΝ ΚΑΡΤΑ ΤΟΥ ΠΟΛΙΤΗ\nΕΧΟΥΜΕ ΠΕΡΑΣΕΙ ΑΠΟ ΜΕΓΑΛΟ ΚΟΣΚΙΝΟ , ΕΧΟΥΜΕ ΓΙΝΕΙ ΜΑΛΘΑΚΟΙ , ΟΜΩΣ......\nΗ ΕΛΠΙΔΑ ΠΕΘΑΙΝΕΙ ΤΕΛΕΥΤΑΙΑ, ΚΑΙ ΟΤΑΝ ΑΥΤΗ ΕΝΣΩΜΑΤΩΝΕΤΕ ΣΤΟ ΠΡΟΣΩΠΟ ΤΟΥ ΙΗΣΟΥ ΧΡΙΣΤΟΥ , ΕΙΝΑΙ ΑΔΙΑΨΕΥΣΤΗ , ΑΛΗΘΙΝΗ , ΑΔΙΑΠΡΑΓΜΑΤΕΥΤΗ , ΚΑΙ (ΩΩΩΩ ΧΑΡΑ ΜΟΥ ΠΟΥ ΕΛΕΓΕ ΕΝΑΣ ΓΕΡΟΝΤΑΣ) ΕΦΑΡΜΟΣΙΜΗ!!!!!\nΕΔΩ ΔΙΑΔΥΚΤΙΟ ΛΟΙΠΟΝ.....ΟΣΟΙ ΠΙΣΤΟΙ!!!!\nΑΣ ΦΤΙΑΞΟΥΜΕ ΚΑΙ ΕΜΕΙΣ ΤΟ ΔΙΚΟ ΜΑΣ "ΠΟΛΥΤΕΧΝΕΙΟ" ΑΠΟ "ΧΕΙΛΗ ΘΗΛΑΖΟΝΤΩΝ ΚΑΙ ΝΗΠΙΩΝ"\nΖ Ε Ι Κ Υ Ρ Ι Ο Σ Ο Θ Ε Ο Σ\nΑναρτήθηκε από DIADIM στις 4:22 π.μ.\nΜΗΝΥΜΑ ΠΡΟΣ ΤΟΝ ΑΡΧΙΕΠΙΣΚΟΠΟ ΑΘΗΝΩΝ Κ. ΙΕΡΩΝΥΜΟ


ΠΕΡΙ ΠΑΤΡΗΣ: 11/03/16\n"Της τα έδωσα της Πατρίδος και τα δύο..."\nΉμουν στο Ναυτικό το 1952 και βρισκόμουν στην Πλατεία Κλαυθμώνος, όχι όπως είναι σήμερα. Οι νεότεροι δεν γνωρίζουν πάρα πολλά από τα παλιά και απορούν όποτε ακούν ορισμένα γεγονότα του τότε.Εκείνη την στιγμή έπεφτε ο ήλιος και θα γνωρίζετε ότι με την δύση του, γίνεται υποστολή της σημαίας. Τότε το Υπουργείο Ναυτικού ήταν εκεί και η σημαία κυμάτιζε ακόμα στο κτήριο. Σήμερα είναι άλλες υπηρεσίες του Ναυτικού. Τότε πάντα κάθε πρωί, θα θυμούνται οι παλιοί, γινόταν έπαρση σημαίας και σταματούσαν τα πάντα, όπως και στην δύση του ηλίου γινόταν υποστολή. Ήταν στιγμές ωραίες, απίθανες που ζούσαν τότε οι άνθρωποι.\nΤα μόνοπλα του Ελληνικού Στρατού! (φωτογραφίες/βίντεο)\n“Σ’ ένα χαντάκι, σκεπασμένο με χιόνι, ο ψαρής μου κόλλησε. Πεινασμένος, μουσκεμένος ως το κόκαλο, ταλαιπωρημένος από το αδιάκοπο τρέξιμο πάνω στα κατσάβραχα ήταν γραφτό του να μείνει εκεί... Τον χάιδεψα λίγο στον σβέρκο τον φίλησα και κίνησα. Σε λίγα βήματα γύρισα να ιδώ για τελευταία φορά... Μπορεί να ήταν ζώο, αλλά ήταν σύντροφος στον πόλεμο.Είχαμε δει τόσες φορές μαζί τον θάνατο, είχαμε περάσει μαζί μερόνυχτα ζωής τέτοια που δεν λησμονιέται ποτέ. Και τον είδα να με κοιτάζει που έφευγα. Τι ματιά ήταν αυτή βρε παιδιά... Πόσο παράπονο, πόση λύπη φανέρωνε. Μ’ έπιασε το κλάμα. Ο πόλεμος δεν αφήνει καιρό για τέτοια. Σε μια στιγμή σκέφτηκα να τον σκοτώσω. Δεν βάσταξε όμως η καρδιά μου και τον άφησα εκεί. Με κοίταζε ώσπου χάθηκα πίσω από τον βράχο”.\n2-8 Νοεμβρίου 1940: Η μάχη στο ύψωμα Γκραμπάλα!\n...Τις εσπερινές ώρες της 2ας Νοεμβρίου του 1940, ενώ είχε χαλαρωθεί λίγο η ένταση του εχθρικού πυροβολικού, συγκεντρώθηκαν αιφνιδιαστικά τα πυρά 4-5 ελαφρών ιταλικών πυροβολαρχιών και 2-3 βαρέος πυροβολικού επί του υψώματος Γκραμπάλα.Υπό αυτή την αποτελεσματική συγκέντρωση του ιταλικού πυροβολικού, ένα τάγμα του 47 Συντάγματος (τα δύο άλλα παρέμειναν έτοιμα πίσω για να επιτεθούν το πρωί) της ιταλικής μεραρχίας "Ferrara", αναρριχήθηκε αθέατο την βόρεια αντηρίδα της Γκραμπάλας και επιτέθηκε αιφνιδιαστικά, ανατρέποντας τον εκεί Ελληνικό λόχο του 15ου Συντάγματος, με αποτέλεσμα να καταλάβει στις 20.00 το σπουδαιοτάτης σημασίας ύψωμα!\nΤα μόνοπλα του Ελληνικού Στρατού! (φωτογραφίες/βίν...


Πυραμίδα Γκιώνας 2510 m\nΓκιώνα: Αναρρίχηση στην καρδιά της Ρούμελης\nΗ Γκιώνα, είναι το πέμπτο σε ύψος βουνό της Ελλάδας. Το έντονο ανάγλυφό της, παρατάσσει συγκροτήματα ορθοπλαγιών, με έκταση πολλών τετραγωνικών χιλιομέτρων, που διασχίζουν κάθετα τους βιότόπους του πουρναριού και του ελάτου, φτάνοντας μέχρι τα 2.500 μέτρα.\nΗ Γκιώνα διαθέτει την μεγαλύτερη αναρριχητική ορθοπλαγιά στην χώρα μας, αυτή του Λάζου, (1.200 μέτρα ύψος επί μήκος 3 χιλιομέτρων).\nΠεδίο αναρριχητικών προσπαθειών από το 1954, συγκέντρωσε το ενδιαφέρον και τις προτιμήσεις του ανθρώπων του βουνού, διαμορφώνοντας χαρακτήρες με γερές και ξεκάθαρες βάσεις.\nΟι πρωτοπόροι της Ελληνικής αναρρίχησης, άνθρωποι παθιασμένοι με το βουνό σε όλες του τις εκφάνσεις, πρωτο- άγγιξαν τις απόμακρες πτυχές των ορθοπλαγιών γράφοντας μερικές από τις σημαντικότερες σελίδες της ορειβατικής μας ιστορίας.\nΤο μοναδικό καταφύγιο της Γκιώνας το «Γρηγόρης Περδίκης», βρίσκεται στη λάκα Καρβούνη. στα 1.850 μ.. Χωρά περίπου 20 άτομα. Η κατάσταση του είναι μάλλον μέτρια και θα του άξιζε μια γερή ανακαίνιση. Βεβαίως οι άνθρωποι του Πεζοπορικού κάνουν ότι μπορούν, αλλά εδώ χρειάζονται σοβαρές επιδοτήσεις.\nΤο καταφύγιο βρίσκεται σε μια περιοχή που δεν είναι βολική για τον ορειβάτη του σήμερα. Παλιότερα, τότε που η κύρια προσπέλαση του βουνού γινόταν από το Προσήλιο μέσω της Χαράδρα της Ρεκάς (6-7 ώρες πορεία), η Λάκα Καρβούνη αποτελούσε κομβικό σημείο. Σήμερα με κύρια πρόσβαση μέσω Βαθιάς Λάκας η χρήση του καταφυγίου από ορειβάτες έχει περιοριστεί.\nΚατά τη γνώμη μου είναι αναγκαία η κατασκευή ενός καταφυγίου στο πιο κατάλληλο από όλες τις απόψεις σημείο και ομορφότερο ίσως οροπέδιο των Ελληνικών βουνών, τη Βαθιά Λάκα.\nΠέρα από την χρησιμότητα του καταφυγίου στην ορεινή πεζοπορία και την καλοκαιρινή αναρρίχηση, θα δινόταν η ευκαιρία της ανάδειξης των χειμερινών δυνατοτήτων του βουνού λόγω των συνήθως άριστων συνθηκών του χιονιού στη βόρεια ορθοπλαγιά της Πυραμίδας. Κατά τη γνώμη μου, η Γκιώνα προσφέρει δυνατότητες ανοίγματος μεγάλου αριθμού τόσο κλασσικών χειμερινών διαδρομών, όσο και μοντέρνων χειμερινών υψηλής δυσκολίας.\nΦωτ. Νο6. Μάρτης 1998 στη Βαθιά Λάκα. Από τη σχολή Ορειβασίας 1997-98 κατά τη διάρκεια της διάσχισης Ρεκά - Λαζόρεμα - Συκιά. Φωτ. Άρη Θεοδωρόπουλου\nΓια την επανάληψη των διαδρομών βράχου θα χρειαστείτε σε γενικές γραμμές, διπλό σχοινί 8.5-9mm, 10-12 σετάκια, μερικά σκέτα καραμπίνερ, 1 σειρά καρύδια, 1 σειρά Friends, σφυρί και 4-5 καρφιά και αρκετούς ιμάντες. Θυμηθείτε πως παλιά σκουριασμένα καρφιά που συχνά θα συναντήσετε, προσφέρουν μόνο την ψευδαίσθηση της ασφάλειας.\nΤέλος ποτέ μην ξεχνάτε το κράνος και ένα μικρό φαρμακείο. Είστε μακριά από τον πολιτισμό με όλα τα καλά αλλά και τα κακά επακόλουθα!\nΟι 7 κύριες ορθοπλαγιές του βουνού είναι η Πλατυβούνα, η Πυραμίδα, η ορθοπλαγιά του Λάζου, η Πλάκα της Συκιάς, το Τραγονόρος, το Ξεροβούνι και ο Πύργος. Στο παρόν άρθρο θα παρουσιάσουμε τις 4 πρώτες από τις παραπάνω ορθοπλαγιές, διαμέσου ορισμένων από τις πιο κλασσικές διαδρομές της Γκιώνας και ίσως γενικότερα των Ελληνικών βουνών.\nΠλατυβούνα, Μακρύ Τσιμάρι 2.346μ\nΚαλοσκοπή - Μακρύ Τσιμάρι 8Κμ από τα ΒΑ. Ερχόμενοι από Παύλιανη παίρνετε τον πρώτο δρόμο αριστερά αμέσως μετά τη διασταύρωση για την Καλοσκοπή. (Δρόμος για τα μεταλλεία). Στην τριπλή διασταύρωση συνεχίζουμε στον μεσαίο δρόμο (παλιός δρόμος μεταλλείων. Δεξιά προς Πανουργιά, αριστερά νέος δρόμος Μεταλλείων).και στη συνέχεια ακολουθούμε τα αριστερά παρακλάδια. Κάτω από τον όγκο της Πλατυβούνας υπάρχει πάρκινκ δεξιά. Τοποθεσία «Κέδρος». Από εδώ προς τα αριστερά συνεχίζει δρόμος προς την λάκα κάτω από το Τσιμάρι, την Κριθαρόλακα, σε κακή κατάσταση. Ανεβαίνετε με τα πόδια σε 1-130h, ή με καλή μοτοσικλέτα εντούρο. Ο δρόμος περνά στα ριζά της ορθοπλαγιάς «Μακρύ Τσιμάρι».\nΗ πρόσβαση στην Κριθαρόλακα είναι εφικτή με αυτοκίνητο και από τα ΝΑ (Μεταλλεία Σκαλιστήρη). Το καλοκαίρι ο χωματόδρομος είναι σχετικά βατός.\nΔιαμονή Η Κριθαρόλακα έχει πολλά νερά και τέλειο χορτάρι για κατασκήνωση. Οι διαδρομές στο Τσιμάρι απέχουν 20 περίπου λεπτά.\nΧαρακτήρας Το Τσιμάρι είναι η Α ορθοπλαγιά της Πλατυβούνας και φτάνει σε ύψος τα 350 μέτρα. (Υπάρχει και η ΝΑ ορθοπλαγιά με ύψος 150μ). Ο βράχος είναι ο γνωστός γερός ασβεστόλιθος της Γκιώνας. Το κράνος βέβαια, είναι πάντα απαραίτητο. Μετά από βροχή πέφτουν πέτρες. Η αναρρίχηση κλασικά βουνίσια και παραδοσιακή. Τα καρυδάκια μπαίνουν εύκολα και τα παλιά καρφιά δεν εγγυώνται την ασφάλειά σας.\nΟι διαδρομές οδηγούν στην κορφή απ' όπου η επιστροφή είναι προφανής. Το πεδίο χρησιμοποιήθηκε κυρίως στη δεκαετία του 70 από αναρριχητές του ΣΕΟ. Εγιναν δυο κατασκηνώσεις το 1977 και το 1978. Οι περισσότερες διαδρομές δεν έχουν επαναληφθεί και υπάρχει άφθονος χώρος για νέες. Εντυπωσιάζουν στο κέντρο τα δίδυμα δίεδρα της «Μαρκαλισμένης» δεξιά και αριστερά της «Κορρέ - Χατζηρβασάνη» 8/81, V, 100m.\nΠρώτη ανάβαση: Τ. Αδαμακόπουλος, Β. Χατζηρβασάνης 8/'84\nΠρώτη επανάληψη: -\nΔυσκολία: VI- YΔ 250m.\nΣχόλια: Στo δεξιό από τα δυο χαρακτηριστικά δίεδρα της ορθοπλαγιάς μια όμορφη βουνίσια διαδρομή με «βουκολική» ονομασία.\nXρήσιμα υλικά: 3-4 Kαρφιά, ιμάντες, καρύδια και Friends.\n2. «Λιάγκος - Νικηφορίδης ‘77»\nΠρώτη ανάβαση: Δ. Λιάγκος - Δ. Νικηφορίδης 1/5/77\nΠρώτη ελεύθερη ανάβαση: Τ. Αδαμακόπουλος, Β. Χατζηρβασάνης 8/'84\nΔυσκολία: V+ YΔ 250m.\nΣχόλια: Ήταν η πρώτη διαδρομή που ανοίχτηκε στην ορθοπλαγιά. Χρειάστηκαν 8 ώρες και 30 καρφιά. Μέτρια αναρρίχηση, χωρίς ιδιαίτερη αισθητικότητα για τα σημερινά δεδομένα αλλά η προσπάθεια ήταν πρωτοποριακή για την εποχή. Οι δυο στέγες είχαν σκαρφαλωθεί τεχνητά.\nXρήσιμα υλικά: Kαρφιά, ιμάντες, καρύδια και Friends.\nΠρόσβαση - Διαμονή Όπως και για το Μακρύ Τσιμάρι και παρκάρουμε μετά τα «Μνήματα». Από εδώ ακολουθούμε σηματοδοτημένο μονοπάτι -που οδηγεί στην κορφή Πυραμίδα σε 3 ώρες- και σε μισή ώρα ξαπλώνουμε στα λιβάδια της βαθιάς Λάκας. Μια όμορφη καταπράσινη κοιλάδα κάτω από την επιβλητική τριγωνική ορθοπλαγιά της Πυραμίδας. Προτιμήστε να κατασκηνώσετε στα χαμηλά πλατώματα, ανάμεσα στην πηγή και τη στάνη του Σιότροπου. Προετοιμαστείτε ψυχολογικά για την επίθεση άγριων τσοπανόσκυλων. Τελευταία έχουν επανεμφανιστεί λύκοι στο βουνό και οι Τσοπαναραίοι κάπως πρέπει να αμυνθούν. Οι διαδρομές στην Πυραμίδα απέχουν 20-30 min. Νο 8 Κατασκήνωση στη Βαθιά Λάκα. Μια όμορφη καταπράσινη κοιλάδα κάτω από την επιβλητική τριγωνική ορθοπλαγιά της Πυραμίδας. Φωτ. Α. Θεοδωρόπουλος\nΧαρακτήρας Ο Γιώργος Μιχαηλίδης (μαζί με τον Δημήτρη Λιάγκο 1/5/1954) ήταν και εδώ ο πρώτος που ανέβηκε την Β ορθοπλαγιά. Υπάρχει περιγραφή στο Βουνό του 1954 αλλά δυστυχώς δεν είναι ξεκάθαρη η χάραξη της διαδρομής. Η Πυραμίδα είναι ο «ορισμός» της βουνίσιας αναρρίχησης. Τοπίο «ζωγραφιά», μια καταπράσινη λάκα, με τις πηγές της και τα «κονάκια» της και μια αιχμηρή κορφή με 300 μέτρα από τον καλύτερο βράχο σε Ελληνικό βουνό. Όταν καμιά φορά αναπολώ κάποιες όμορφες στιγμές στο βουνό, αυτόματα στο νου μου έρχεται η εικόνα της ορθοπλαγιάς της Πυραμίδας, στο απαλό κόκκινο φως του δειλινού καθώς την αγναντεύω ξαπλωμένος στο παχύ χορτάρι μπρος από το αντίσκηνό μου, νιώθοντας σε ολόκληρο το σώμα εκείνη τη γλυκιά κούραση μετά από μια γεμάτη, αναρριχητικά, ημέρα. Τεχνικά τώρα, η ορθοπλαγιά είναι βορινή, γι' αυτό ακόμα και κατακαλόκαιρο ο ήλιος τη χτυπά ελάχιστα και συνήθως το fleece είναι απαραίτητο. Για όσες διαδρομές δεν υπάρχουν μόνιμα ραπέλ, η επιστροφή γίνεται από την ομαλή ΝΔ πλαγιά της Πυραμίδας. Φωτ Νο 7. Στην έξοδο της ορθοπλαγιάς της Πυραμίδας 1988. Διακρίνονται από αριστερά: Μ. Τσουκιάς, Καρπενησιώτης, Α. Θεοδωρόπουλος, Κ. Χουλιάρας, Σπ. Αποστολόπουλος, και κάτω ο Μ. Βασιλείου.\nΠρώτη ανάβαση: Noel Blotti, Γ. Τσαμακίδης 25/7/59\nΔυσκολία: V YΔ 250m.\nΣχόλια: Μια χαρακτηριστική γραμμή, η σχισμή αριστερά του λείου πύργου που δεσπόζει στο κέντρο της ορθοπλαγιάς. Πιο δύσκολη απ΄ όσο δείχνει, είναι η κλασσική διαδρομή της Πυραμίδας και προτείνεται ανεπιφύλακτα για νέους στο χώρο της βουνίσιας αναρρίχησης. Θα είχε σίγουρα μεγάλο ενδιαφέρον μια χειμερινή επανάληψη της διαδρομής.\n2. «ΤΩΝ ΧΗΜΙΚΩΝ»\nΠρώτη ανάβαση: Τζ. Μηλιάς, Ν. Ντούρος (Προφανώς Χημικοί) 24/9/94\nΠρώτη επανάληψη: Μπ. Τσουπράς, Γ. Βουτυρόπουλος 96\nΔυσκολία: VΙΙ YΔ 180m.\nΣχόλια: Μια μοντέρνα κλασσική, πολύ όμορφη & αθλητικής φύσης διαδρομή. Συνολικά 5 σχοινιές, χωρίς καθόλου τραβέρσες και ζιγκ-ζαγκ, στον πύργο που υπάρχει ακριβώς αριστερά από την Blotti. Με μέγιστη δυσκολία VII και βύσματα εκεί που χρειάζονται η διαδρομή περνάει τα αρνητικά για να καταλήξει μετά από μια εύκολη σχοινιά σε ένα δίεδρο VI- VI+. Τελειώνει με μία αεροπλανική έξοδο σε πολύ αρνητικό τοίχο που όμως έχει εκεί που πρέπει την απαραίτητη χούφτα! Η επιστροφή με ραπέλ είναι πολύ βολική αφού τα ρελέ διαδέχονται σχεδόν κατακόρυφα το ένα το άλλο και η ανάκληση του σχοινιού γίνεται χωρίς πρόβλημα.\nXρόνος: 4-5 ώρες.\nXρήσιμα υλικά: 12 σετάκια, ιμάντες, καρύδια και Friends.\nΤο Κερασάκι : Η συνέχεια «Των Χημικών» ως την κορφή. Δυο σχοινιές\nΝο10 Ο Τζ. Μηλιάς ανοίγοντας τη διαδρομή Των Χημικών»\n3 «ΤΟ ΓΕΛΑΣΤΟ ΜΩΡΟ»\nΠρώτη ανάβαση: Γ. Θεοχαρόπουλος Μ. Αναστασίου, Μ. Παυλίδου 28/8/94\nΠρώτη επανάληψη: Γ. Βουτυρόπουλος, Λ. Μάνδρου 10/99\nΔυσκολία: VI 100m υψομ. R1:20m-R2:30m-R3:45 m - R4: 45 m - R5: 10 m (Σ. Ανάπτυγμα 150 m)\nΣχόλια: Αθλητικής φύσης διαδρομή. Αποτέλεσε παλιότερη ημιτελή προσπάθεια των Blotti, Τσαμακίδη. Η διαδρομή αρχίζει από χαρακτηριστική σπηλιά 50μ δεξιά από την "BLOTTI" και m αριστερά από την "ΣΤΑ ΦΤΕΡΑ ΤΩΝ ΑΕΤΩΝ". Κινείται ευθεία σε τοίχο; για 2 σχοινιές και λίγο αριστερά. Κατόπιν ευθεία επάνω και προς τα δεξιά μέχρι την κορφή χαρακτηριστικού μικρού πυλώνα. Η επιστροφή γίνεται με ραπέλ από την ίδια διαδρομή\nΜόνιμες ασφάλειες: 15 βύσματα, 4 καρφιά, 4 διαμπερή\n4. «"Στα Φτερά των Αετών"\nΠρώτη ανάβαση: Μπ. Τσουπράς Γ. Θεοχαρόπουλος 4/11/90\nΠρώτη επανάληψη: Λ. Γιαννακούλης, Χ. Μπελογιάννης\nΔυσκολία: 160 m VII+ (VIII).\nΣχόλια: Η διαδρομή "φτεροκοπά" πάνω στο χαρακτηριστικό πύργο-ντουβάρι στο κέντρο της ορθοπλαγιάς της πυραμίδας. Είναι μια από τις πιο δύσκολες διαδρομές σε ελληνικό βουνό. Η ορθοπλαγιά είναι βόρεια με αποτέλεσμα να μην την βλέπει ο ήλιος και να καθιστά αδύνατη την ανάβαση της συγκεκριμένης διαδρομής με κρύο και βροχερό καιρό. Αρχίζει 45 m δεξιά τη διαδρομής BLOTTI και 15 m δεξιά από χαρακτηριστική σπηλιά. Οι πρώτες δύο σχοινιές αναπτύσσονται σε χαρακτηριστικό τοίχο, οι επόμενες συνεχίζουν στη μεγάλη γλυμμένη πλάκα που ακολουθεί και περνώντας δεξιά από χαρακτηριστικό ξεκομμένο πυλώνα. Στο τελείωμά της υπάρχει σπηλιά στην οποία μπορούν να διανυκτερεύσουν στην ανάγκη 3-4 άτομα. Η επιστροφή γίνεται ακολουθώντας το τελείωμα της BLOTTI II - III βαθμού ως την κορφή ή κάνοντας Ραπέλ με προσοχή όμως εξαιτίας των τραβερσών (βλέπε βέλη στα ρελέ) -Κύριο ρόλο στην επιλογή της ονομασίας της διαδρομής έπαιξε ένα ζευγάρι αετών που παρακολουθούσε το άνοιγμά της.\nΠρώτη ανάβαση: Σ. Αντύπας - Δ. Κάρλος 1959\nΠρώτη solo: Α. Θεοδωρόπουλος 7/1988\nΔυσκολία: IV(V) 300m υψομ.\nΣχόλια: Όμορφη επικλινής κόψη, με εναέρια αίσθηση και μοναδική θέα. Θεωρείται «η» εισαγωγή στο αλπινιστικό πεδίο, ειδικά με χειμερινές συνθήκες. Στο δύσκολο σημείο (V) υπάρχει και μια εύκολη παράκαμψη από αριστερά.\nXρόνος: 4-7 ώρες.\nΠρόσβαση - Κατασκήνωση\nΒολεύει καλύτερα να χρησιμοποιήσετε για κατασκήνωση την Βαθιά Λάκα. Η πρόσβαση γίνεται τραβερσάροντας στα ριζά της ορθοπλαγιάς (όπως στο σκίτσο) σε 30-60 min. Εναλλακτικά μπορείτε να κατασκηνώσετε στα λιβάδια του Λαζορέματος, όμορφα καταπράσινα ξέφωτα στο δάσος της χαράδρας, περιτριγυρισμένα από ρυάκια και ποταμάκια. Όμως το καλοκαίρι οι στάνες και τα γελάδια που βόσκουν εκεί, δεν μυρίζουν και τόσο όμορφα και θα σας χαλάσουν τη διάθεση για ξάπλες στο χορτάρι. Στην κατασκήνωση του Λαζορέματος φτάνεται σε τρεις ώρες από σηματοδοτημένο μονοπάτι από τη Συκιά. Από εκεί οι διαδρομές απέχουν 1 - 1.30 γαϊδουροανήφορο.\nΧαρακτήρας Πιο έντονη η αίσθηση του απόμακρου και της απομόνωσης σε σχέση με τη Βαθιά Λάκα. Ο προσανατολισμός κυρίως δυτικός, αύξηση της ζέστης, όπως και αύξηση του αναπτύγματος και της σοβαρότητας. Βέβαια η διαφυγή είναι πιο εύκολη, από αρκετά ζωνάρια που διέρχονται από την ορθοπλαγιά, σπάζοντας τη συνεχόμενη δυσκολία. Επιστροφή από την κορυφογραμμή μέσω Πυραμίδας ή από το καταρρηχητικό μονοπάτι «Του Καραγιάννη».\nΝο9 Λαζόρεμα, οι διαδρομές «Επιδημία» και «Μποτίνη - Σπανούδη» Φωτ. Α. Θεοδωρόπουλος\nΣχόλια: Στο συγκρότημα Εντελβάϊς του Λαζορέματος ξεκινά με μια όμορφη σχισμή-δίεδρο. Όλη η διαδρομή σκαρφαλώθηκε μόνο με παραδοσιακές ασφάλειες και δεν αφέθηκε τίποτα που να προδίδει ανθρώπινη επίσκεψη πάνω στο βράχο. Η επιστροφή γίνεται κατεβαίνοντας το ομαλό λούκι στα ριζά δεξιά της Αλπίνας.\n3 «Μποτίνη - Σπανούδη»\nΠρώτη ανάβαση: Π. Μποτίνης - Σ. Σπανούδης 7/68\nΠρώτη Ελεύθερη & 1η επανάληψη: Α. Θεοδωρόπουλος, Τ. Αδαμακόπουλος, 3/7/85\nΔυσκολία: VI 800m.\nΣχόλια: Στο συγκρότημα Ρόζος του Λαζορέματος. Πολύ σοβαρή διαδρομή σε άριστο βράχο. Ξεκινά στη βάση από βαθύ λούκι- σεμινέ για 2-3 σχοινιές. Στη συνέχεια βγαίνουμε σε μεγάλο επικλινές πατάρι με έλατα. Ως εδώ μπορούμε να φτάσουμε και τραβερσάροντας από τη βάση της Πυραμίδας. Πάνω μας ανοίγεται μια τεράστια (250μ) γλυμμένη πλάκα με χαρακτηριστική νεροσυρμή στο κέντρο. Ξεκινάμε την αναρρίχησης από δίεδρο - σχισμή στα δεξιά όπου και είναι γραμμένο στον τοίχο VAT 69. Στόχος μας είναι η νεροσυρμή αλλά παρακάμπτουμε από δεξιά το αρχικό εντελώς αρνητικό της κομμάτι. Την προσεγγίζουμε από στενό πατάρι -ζωνάρι με έλατα. Όταν αρχίζουμε να σκαρφαλώνουμε τη νεροσυρμή συνατάμε και το κλειδί της διαδρομής, γλυμμένο και σχετικά ανασφάλιστο λούκι, 20μ VI. Μετά την πλάκα οι δυσκολίες είναι κυρίως τοπικές αλλά ο δρόμος ως την κορφή πολύς.\nXρόνος: 8-12 ώρες.\nXρήσιμα υλικά: ιμάντες, 3-4 καρφιά, καρύδια και Friends.\nΠλάκα της Συκιάς\nΠρόσβαση Από το χωριό Συκιά, απέναντι από το γήπεδο του μπάσκετ, παίρνουμε το -σηματοδοτημένο πρόσφατα- μονοπάτι για το Λαζόρεμα. Στο σημείο πού διασταυρώνεται με την κοίτη τού χειμάρρου πού κατεβαίνει από την Πλάκα, τοποθεσία «Δεσπότη Βαρκά», εγκαταλείπουμε και ακολουθούμε για λίγο την αριστερή πλευρά τής κοίτης αλλά γρήγορα περνάμε δεξιά και όταν αρχίζουμε να πλησιάζουμε στην ορθοπλαγιά, ανεβαίνουμε ψηλότερα σε χαρακτηριστικό ζωνάρι που φτάνει εύκολα 50 μέτρα ψηλότερα από τη βάση της πλάκας. Αυτό γίνεται για να αποφύγουμε τις γλυμμένες σαθρές & συχνά βρεγμένες & ανασφάλιστες πλάκες που ξεκινούν από τη βάση της κοίτης. Στο αριστερό τμήμα του παταριού κάτω από την πλάκα ξεκινούν οι διαδρομές «Χλόη», «Διαγώνιος» κτλ. Για την διαδρομή «Μιχαηλίδη» σκαρφαλώνουμε αριστερά σε εύκολα βράχια (1 σχοινιά) και φτάνουμε σε δεύτερο διάζωμα μ' ένα χαρακτηριστικό δέντρο. Από εδώ αρχίζει η διαδρομή. Συνολικός χρόνος από Συκιά 2 ώρες.\nΧαρακτήρας Η μεγαλύτερη ορθοπλαγιά στη χώρα μας, 1200μ. Από το ύψος και μόνο η πρόκληση και η καταξίωση για τον ορειβάτη αναρριχητή είναι δεδομένες. Πόσο μάλλον που πάνω σε αυτή την ορθοπλαγιά, την «Ορθοπλαγιά των ορθοπλαγιών», όπως τη χαρακτήρισε ο Μιχαηλίδης, βρίσκονται ορισμένες από τις πιο σοβαρές και δύσκολες μεγάλες αναρριχητικές διαδρομές της Ελλάδας. Ο βράχος είναι γενικά καλός συμπαγής ασβεστόλιθος, αλλά δεν είναι σπάνια και κάποια μέτρια έως σαθρά περάσματα.\nΠερίοδος Ιδανικότερη εποχή είναι από τέλη Μαίου έως μέσα Οκτώβρη. Αποφύγετε όμως τις πολύ ζεστές μέρες του καλοκαιριού, γιατί η διαδρομή αρχίζει από υψόμετρο μόλις 1200 μ. και η ορθοπλαγιά αντανακλά τη θερμότητα.\nΔιαμονή Αναμένεται να μετατραπεί σε ξενώνας το παλιό Δημοτικό σχολείο και να κατασκευαστεί ένας μοντέρνος ξενώνας στη Συκιά. Ως τότε όμως μπορείτε να στήσετε το αντίσκηνο σας σε δυο όμορφα λιβαδάκια στην αρχή του Λαζορέματος 10 λεπτά από το χωριό. Εναλλακτικά αν φτάσετε αργά στο χωριό μπορείτε να κοιμηθείτε απλά με τους υπνόσακους στο γήπεδο του μπάσκετ. Αν σκοπεύετε να σκαρφαλώσετε όλη την πλάκα ως την κορφή, για να μην χάσετε χρόνο το πρωί, προσεγγίστε από το απόγευμα και κοιμηθείτε σε χαρακτηριστική προφυλαγμένη από λιθοπτώσεις σπηλιά στο ζωνάρι δεξιά, λίγο πριν την αρχή των διαδρομών\n1 «Των Αισθήσεων»\nΠρώτη ανάβαση: Χ. Κουνιάκης, Δ. Τιτόπουλος 26/6/91\nΠρώτη επανάληψη: Μπ. Τσουπράς, Γ. Θεοχαρόπουλος & Γ. Βουτυρόπουλος, Δ. Μπακάλης\nΔυσκολία: VIΙ- (VΙΙ+) 250μ (αναπτ. 345μ).\nΣχόλια: Όμορφη και σοβαρή διαδρομή. Ελίσσεται κυρίως σε γλυμμένες πλάκες. Μετά από τις κοινές με τη Χλόη δυο πρώτες σχοινιές φεύγει δεξιά. Στο ίδιο σημείο ξεκινά και ημιτελής διαδρομή των Α. Σκευοφύλακα, Σ. Καράμπαμπα που ελίσσεται σχετικά ντιρέκτ μεταξύ Χλόης & Αισθήσεων. Επιστροφή: Με ραπέλ από την διαδρομή ή από το διάζωμα\nXρόνος: 5-6 ώρες.\nΠρώτη ανάβαση: Ι. Αληγιάννης, Δ. Στραβογένης, Δ. Χατζή 25/7/90\nΠρώτη επανάληψη: Μπ. Τσουπράς, Γ. Θεοχαρόπουλος 8/9/'90\nΠρώτη ελεύθερη: Γ. Βουτυρόπουλος, Α. Θεοδωρόπουλος ‘93\nΔυσκολία: VIΙ- (VΙΙ+) 200μ (αναπτ. 250μ).\nΣχόλια: Επίσης μια μοντέρνα κλασσική. Ο καλύτερος βράχος της πλάκας, καλοασφαλισμένη, δίνει την αίσθηση της αθλητικής αναρρίχησης. Βρίσκεται όμως στην Πλάκα της Γκιώνας, τη σοβαρότερη βουνίσια ορθοπλαγιά. «Σου έρχεται να την ξανακάνεις αμέσως». Επιστροφή: Με ραπέλ από την διαδρομή\nXρόνος: 4-6 ώρες.\nXρήσιμα υλικά: 12 σετάκια, ιμάντες, καρύδια και Friends. Νο 11 ο Α. Θεοδωρόπουλος στην 4η σχοινιά (VII+) της Χλόης. Μιας διαδρομής που «Σου έρχεται να την ξανακάνεις αμέσως». Φωτ. Δ. Κάραλης.\n2α. «Χλόη Direct»\nΠρώτη ανάβαση: Μπ. Τσουπράς, Θ. Παπαγιάννης 10/1/95\nΠρώτη ελεύθερη: Γ. Βουτυρόπουλος, Μπ. Τσουπράς\nΔυσκολία: VIΙ 110μ (150μ αναπτ.)\nΣχόλια: Η φυσική “προέκταση» της “Χλόης”, έχει εντελώς διαφορετικό χαρακτήρα. Διαδρομή περιπέτειας με ελάχιστες μόνιμες ασφάλειες. Σοβαρή διαδρομή, ότι πρέπει για να τσιτωθούν λιγάκι τα νεύρα σας. Επιστροφή: Με ραπέλ από το διάζωμα ή από 3 τελευταίες σχοινιές «Μιχαηλίδη» και «Χλόη»\nXρόνος: 6-8 ώρες μαζί με τη «Χλόη».\nΜόνιμες ασφάλειες: R1:2, R2:-, R3:1.\nΠρώτη ανάβαση: Α. Θεοδωρόπουλος, Δ. Μπουραζάνης 8/93\nΔυσκολία: VI (VΙ+) 280μ\nΣχόλια: Ξεκινά στο κέντρο της πλάκας και διασχίζει διαγώνια όλη την ορθοπλαγιά. Ιδιαίτερα ενδιαφέρουσα η τρίτη σχοινιά, παλιά (τεχνητή) προσπάθεια των Ασλανίδη - Αργυριάδη - Πλούμη. «Κλειδί» της διαδρομής η εντυπωσιακή σχισμή με την οποία βγαίνουμε από το τεράστιο δίεδρο της πλάκας. Αρνητικά πάνω και κάτω από την σχισμή! Επιστροφή: Με ραπέλ από το διάζωμα ή από 3 τελευταίες σχοινιές «Μιχαηλίδη» και «Χλόη»\n4. «Μιχαηλίδη» Βλ. σχετικό κείμενο.\nΠεριοχή Συκιάς, sport climbing στη σκιά της πλάκας\nΤο χωριό Συκιά Το χωριό Συκιά της Δωρίδας (κατά μερικούς παλιούς κατοίκους της, το σωστό όνομα τού χωριού είναι «Σκιά», πού το πήρε γιατί το χειμώνα δεν το βλέπει ο ήλιος, και όχι Συκιά). το χωριό βρίσκεται στη βάση τού δυτικού τοίχου τής Γκιώνας, και είναι χτισμένο απάνω από την αριστερή όχθη τού Μόρνου, απέναντι από τα Βαρδούσια, σε υψόμετρο 710 μέτρων. Εχει δυο τρία μπακαλο-καφενεία και λίγους, άλλά φιλόξενους και εξυπηρετικούς κατοίκους. Τα περισσότερα από τα σπίτια τής Συκιάς παραμένουν κλειστά το χειμώνα γιατί oi κάτοικοι ξεχειμωνιάζουν χαμηλότερα. Απέχει 18 χιλιόμετρα από το Λιδόρικι, ή 5 χιλιόμετρα από τη διακλάδωση τού δρόμου Παύλιανης - Μουσουνίτσας, μετά από το χωριό Στρώμη. Υπάρχει και συγκοινωνία με λεωφορείο από το Λιδορίκι. Τον Οκτώβρη του 1998 ανοίχτηκαν και εξοπλίστηκαν με ανοξείδωτα βύσματα, γύρω στις 75 νέες διαδρομές μιας σχοινιάς (10-45μ) σε βράχια γύρω από το χωριό, στα πλαίσια του Νομαρχιακού προγράμματος για την οικοτουριστική ανάπτυξη της Φωκίδας. Όλες οι διαδρομές είναι καλά εξοπλισμένες & καθαρισμένες (Από τους Δ. Μπουραζάνη, Γ. Βουτυρόπουλο, Φ. Στάθη.).\nΧαρακτήρας Λίγες μέρες ή απλά ένα Σαββατοκύριακο στη Συκιά για sport climbing, δεν είναι άσχημη ιδέα. Πάρτε τα σετάκια σας και απολαύστε όμορφες κινήσεις χωρίς ρίσκο!. Εμείς δοκιμάσαμε κάποιες διαδρομές ρηλαξάροντας την επόμενη μέρα από ανάβαση της πλάκας και μας άρεσε πολύ. Βέβαια νομίζουμε πως -όπως ορίζει η σχετική μελέτη- στα πλαίσια του προγράμματος θα έπρεπε να μπουν ονόματα στη βάση των διαδρομών, να τοποθετηθούν πινακίδες και σηματοδότηση των μονοπατιών πρόσβασης και να εκδοθεί ένας αναλυτικός αναρριχητικός οδηγός, τόσο για αυτές τις διαδρομές όσο και για ολόκληρη την Γκιώνα.\nΣυγκρότημα ΣΠΗΛΙΕΣ (Α)\n18 διαδρομές (20-25 μέτρων), δυσκολίας V- VII+\nΣυγκρότημα ΧΑΜΗΛΟ ΛΙΘΑΡΙ (Β)\n8 διαδρομές (20-45 μέτρων! Προσοχή διπλά σχοινιά), δυσκολίας IV- VI+\nΣυγκρότημα ΡΑΚΟΣΠΗΛΙΕΣ (Γ)\n35 διαδρομές (20-25 μέτρων), δυσκολίας ΙV- VII-\nΣυγκρότημα ΖΟΩΔΟΧΟΣ (Δ)\n9 διαδρομές (10-40 μέτρων, Προσοχή διπλά σχοινιά), δυσκολίας V- VI+\nΣυγκρότημα BABY (Ε)\n4 διαδρομές (10 μέτρων), δυσκολίας ΙV- ΙV+\nΣκίτσο συγκροτημάτων - φωτ. Σπηλιές Συκιάς


Υπαίθριες Δραστηριότητες Χιονοδρομία ΙΙ 9η ενότητα: «Η δραστηριότητα της αναρρίχησης σε βράχο & πίστα» Κουθούρης Χαρίλαος, Αν. Καθηγητής Τ.Ε.Φ.Α.Α, Πανεπιστήμιο. - ppt κατέβασμα\nΥπαίθριες Δραστηριότητες Χιονοδρομία ΙΙ 9η ενότητα: «Η δραστηριότητα της αναρρίχησης σε βράχο & πίστα» Κουθούρης Χαρίλαος, Αν. Καθηγητής Τ.Ε.Φ.Α.Α, Πανεπιστήμιο.\nΔημοσίευσεΠαίων Πρωτονοτάριος Τροποποιήθηκε πριν περίπου ένα χρόνο\nΠαρουσίαση με θέμα: "Υπαίθριες Δραστηριότητες Χιονοδρομία ΙΙ 9η ενότητα: «Η δραστηριότητα της αναρρίχησης σε βράχο & πίστα» Κουθούρης Χαρίλαος, Αν. Καθηγητής Τ.Ε.Φ.Α.Α, Πανεπιστήμιο."— Μεταγράφημα παρουσίασης:\n1 Υπαίθριες Δραστηριότητες Χιονοδρομία ΙΙ 9η ενότητα: «Η δραστηριότητα της αναρρίχησης σε βράχο & πίστα» Κουθούρης Χαρίλαος, Αν. Καθηγητής Τ.Ε.Φ.Α.Α, Πανεπιστήμιο Θεσσαλίας ΠΑΝΕΠΙΣΤΗΜΙΟ ΘΕΣΣΑΛΙΑΣ\n4 Θέματα που θα αναπτυχθούν στην παρούσα διάλεξη: Η αναρρίχηση από δραστηριότητα αναψυχής, αγωνιστική δραστηριότητα Η μορφολογία και τα χαρακτηριστικά της τεχνητής πίστας αναρρίχησης Τεχνικές αναρρίχησης Η ασφάλεια κατά την αναρρίχηση. Εξοπλισμός και χρήση του εξοπλισμού Κινησιολογία σωστής αναρρίχησης σε βράχο και πίστα Τεχνική των κόμπων που χρησιμοποιούνται στην αναρρίχηση\n5 Αναρρίχηση σε βράχο (Top Rope) Α. ΠΡΟΣΩΡΙΝΗ ΕΓΚΑΤΑΣΤΑΣΗ Επιλογή βράχου Επιλέγουμε έναν βράχο όσο το δυνατόν πιό γερό και καθαρό από τυχόν σαθρά. Αν έχει σαθρά και δεν έχουμε άλλη επιλογή, τότε κατεβαίνουμε με ραπέλ από πάνω και τον καθαρίζουμε όσο μπορούμε. Το ύψος του να είναι λιγότερο από το μισό του μήκους του σχοινιού που έχουμε και σίγουρα όχι πάνω από 20 μέτρα, για να μπορούμε να ελέγχουμε τον αναρριχητή. Χρησιμοποιούμε πάντα καλά και ελεγμένα σχοινιά. Βάζουμε μία χαμηλή ασφάλεια κοντά στο έδαφος για να δεθεί αυτός που θα ασφαλίζει, η οποία θα κρατάει τάση προς τα επάνω\n6 Προεργασία ασφάλειας Βρίσκουμε 2 ή 3 σημεία ασφάλισης, κατά προτίμηση δέντρα. Αν δεν υπάρχουν δέντρα βάζουμε σχισμόκαρφα, καρυδάκια ή φρεντ. Τα ενώνουμε όλα μαζί με ένα σχοινί μήκους 3-4 μέτρων με μία εξισούμενη ασφάλεια. Βάζουμε δύο καραμπίνερ ασφαλείας βιδωμένα για να περάσει το σχοινί. Αν δεν έχουμε καραμπίνερ ασφαλείας, βάζουμε δύο απλά, αλλά με τις πύλες τους εναλλάξ, το ένα να κοιτάει δεξιά, το άλλο αριστερά. Ποτέ δεν βάζουμε ένα μόνο απλό καραμπίνερ. Κίνδυνος - θάνατος !!! Ρυθμίζουμε το μήκος της ασφάλειας ώστε να μην αφήνει το σχοινί να κάνει γωνία και να τρίβεται απάνω στο βράχο\n7 Α. ΜΟΝΙΜΗ ΕΓΚΑΤΑΣΤΑΣΗ Επιλογή βράχου Επιλέγουμε έναν βράχο όσο το δυνατόν πιό γερό και καθαρό από τυχόν σαθρά. Αν έχει σαθρά και δεν έχουμε άλλη επιλογή, τότε κατεβαίνουμε με ραπέλ από πάνω και τον καθαρίζουμε όσο μπορούμε. Στη βάση του βράχου να υπάρχει αρκετός χώρος για να κάθονται με ασφάλεια όσοι περιμένουν τη σειρά τους. Ιδανικά θα ήταν αν υπάρχει κοντά νερό και σκιά για το καλοκαίρι.\n8 Σημαντικά σημεία Το ύψος του να είναι λιγότερο από το μισό του μήκους του σχοινιού που έχουμε και σίγουρα όχι πάνω από 20 μέτρα, για να μπορούμε να ελέγχουμε τον αναρριχητή. Χρησιμοποιούμε πάντα καλά και ελεγμένα σχοινιά. Βάζουμε μία χαμηλή ασφάλεια (δέντρο, σχισμόκαρφο, καρυδάκι ή φρεντ) κοντά στο έδαφος για να δένεται αυτός που θα ασφαλίζει, η οποία θα κρατάει τάση προς τα επάνω\n9 Προεργασία ασφάλειας σε βράχο για αναρρίχηση Βρίσκουμε 2 σημεία ασφάλισης, κατά προτίμηση δέντρα. Αν δεν υπαρχουν δέντρα βάζουμε σε άναν συμπαγή και μεγάλο βράχο δύο πλακέτες. Ενώνουμε τις ασφάλειες μαζί, με μία διπλή αλυσίδα και στη μέση δύο μόνιμα μεγάλα ναυτικά κλειδιά για να περνάμε το σχοινί. Ρυθμίζουμε το μήκος της αλυσίδας ώστε να μην αφήνει το σχοινί να κάνει γωνία και να τρίβεται απάνω στο βράχο. Βάζουμε μία μόνιμη (δέντρο, πλακέτα, σχισμόκαρφο) χαμηλή ασφάλεια κοντά στο έδαφος για να δένεται αυτός που θα ασφαλίζει, η οποία θα κρατάει τάση προς τα επάνω\n10 Ασφάλεια Δένουμε πάντα τον αναρριχητή με το σχοινί απευθείας στο μπωντριέ με οχτάκομπο, και ποτέ μέσω καραμπίνερ, έστω κι αν είναι καραμπίνερ ασφαλείας. Αυτός που ασφαλίζει, δένεται με την χαμηλή ασφάλεια ώστε σε περίπτωση πτώσης του αναρριχητή να μην τον τραβήξει επάνω, ειδικά αν η διαφορά βάρους μεταξύ των δύο είναι κατά πολύ υπέρ του αναρριχητή\n11 Ασφαλίζουμε τον αναρριχητή χρησιμοποιώντας φαρδύ καραμπίνερ και κόμπο μισής ψαλιδιάς, ειδικά αν αυτός που ασφαλίζει δεν έχει μεγάλη εμπειρία. Μπορούμε να χρησιμοποιήσουμε και «οχτάρι» εφόσον όμως έχουμε πολύ εμπειρία από αναρρίχηση και μεγάλη ετοιμότητα αντιδράσεων. Έχουμε πάντα την προσοχή μας στραμένη σε αυτόν που σκαρφαλώνει, παίρνουμε έγκαιρα τα μπόσικα του σχοινιού, και ποτέ δεν συζητάμε ή αντειευόμαστε με τους αναρριχητές που περιμένουν τη σειρά τους δίπλα μας.\n12 Επιστροφή - κατάβαση Μία περίπτωση είναι να στήσουμε ένα δεύτερο σχοινί για ραπέλ από την ίδια ή διαφορετικές ασφάλειες, όπου θα πρέπει μόνος του να περάσει τον καταβατήρα, χωρίς ωστόσο ποτέ να λυθεί από το σχοινί που τον ασφαλίζουμε και να κάνει το ραπέλ έχοντας πάντα και την δική μας ασφάλεια. Μία άλλη περίπτωση είναι να του ζητήσουμε να αφεθεί πίσω στη στάση του ραπέλ κρεμασμένος από το σχοινί και να τον κατεβάσουμε εμείς σιγά σιγά. Ποτέ δεν επιτρέπουμε γρήγορη κίνηση απάνω στα σχοινιά (γρήγορο ραπέλ ή γρήγορο άφημα σχοινιού) γιατί αυτό καταστρέφει τα σχοινιά (θέμα ασφάλειας και κόστους)\n13 Προφυλάξεις Απομακρύνουμε από τη βάση του βράχου όσους αναρριχητές περιμένουν τη σειρά τους, για τον κλίνδυνο λιθοπτώσεων. Ελέγχουμε πάντα τα μπωντριέ αν είναι καλά δεμένα πριν την εκκίνηση του αναρριχητή Φαράμε πάντα κράνος ακόμη κι αν ο βράχος είναι ο πλεόν στερεός του κόσμου. Έχουμε πάντα μαζί μας φαρμακείο\n14 Νομοτελειακός κανόνας Σημείωση: Πριν στείλουμε τον πρώτο αναρριχητή να σκαρφαλώσει, κάνουμε εμείς την πρώτη ανάβαση, αφενός για να δείξουμε τον τρόπο που θα γίνεται η διαδικασία, αφετέρου για να αποδείξουμε την ασφάλεια των όσων έχουμε στήσει\n15 Τα σχοινιά Τα βασικά χαρακτηρίστηκα του σχοινιού είναι τρία. α) Το είδος του σχοινιού. β)το μέγεθος του. γ) Η αντοχή του. Τα σχοινιά ανάλογα με το είδος του μπορούμε να το χωρίσουμε σε τρεις κατηγορείες.1)Στα στρίφτα,2) στα πλεκτά, 3) και στις πλεξούδες\n16 Τα σχοινιά Τα σχοινιά χαρακτηρίζονται επίσης από το μέγεθος τους. Δηλαδή από το πόσο χοντρά είναι. Για να δηλώσουμε το μέγεθος του σχοινιού, αναφέρουμε ή την περιφέρειά του ή τη διάμετρό του. Η περιφέρεια του σχοινιού αναφέρεται σε ίντσες, ενώ η διάμετρος σε χιλιοστά του μέτρου.(πχ αν έχουμε ένα σχοινί που έχει ανάπτυγμα περιφέρειας δυο ίντσες και διάμετρο 16 χιλιοστά τότε το ονομάζουμε η δυο ιντσών η δεκαεξάρι. Ένα άλλο χαρακτηριστικό του σχοινιού είναι η αντοχή\n17 Τα σχοινιά Έχουμε τα ακόλουθα από πλευράς αντοχής των σχοινιών. -Νάιλον 100% -Κέβλαρ 2005 του νάιλον -Τερυλεν\_ ντακρον 85% του νάιλον -Πολυπροπυλένιο 60% του νάιλον -Φυτικό σχοινί 40% του νάιλον Σημείωση. Το συρματόσχοινο είναι τρεις φορές πιο ανθεκτικό από το νάιλον. Ανάλογα με τη δουλεία (φύση-χρόνο) που θέλουμε να κάνουμε χρησιμοποιούμε και το ανάλογο σχοινί\n18 Κόμποι Όλοι οι κόμποι και γενικά οι κυρτώσεις των σχοινιών περιορίζουν την αντοχή τους σε εκείνο το σημείο κατά 30- 55% ανάλογα με τον κόμπο που έχουμε κάνει. Το ποσοστό αυτό αυξάνεται αν το σχοινί είναι βρεγμένο. Όλοι οι κόμποι μπορούν να γίνουν από αριστερά προς τα δεξιά αλλά και το αντίστροφο. Επίσης θα πρέπει να είναι συμμετρικός, αλλά και να τον λύνουμε όσο γρήγορα τον δένουμε. Και το κυριότερο από όλα είναι ότι οι κόμποι που γίνονται με συνθετικά σχοινιά έχουν περιορισμένοι σταθερότητα.Π.χ. ο σταυρόκομπος γλιστρά και είναι ακατάλληλος, ενώ στα φυτικά είναι αρκετά σταθερός.\n19 Κόμποι Η καντιλίτσα είναι ο πιο σταθερός κόμπος σε φυτικά και συνθετικά σχοινιά. Πάντως για να είμαστε ασφαλείς, πρέπει οπωσδήποτε στο ελεύθερο άκρο η στα των σχοινιών που περισσεύουν από τον κόμπο, να κάνουμε ένα ακροκόμπο η μια ψαλιδιά, ο υποβοηθητικός αυτός κόμπος θα εμποδίσει να λυθεί αυτός ο κόμπος.\n20 Κόμπος: Ακρόδεσμος ή Οκτάρι Τον κόμπο τον χρησιμοποιούμε σαν ΄΄κόμπο φρένο΄΄. Επίσης σε αρκετές περιπτώσεις, δένουμε με ακροδεσμο τα άκρα ενός κόμπου για να τα ασφαλίσουμε Για τους ορειβάτες αποτελεί την βάση των πιο σίγουρων δεσιμάτων. Είναι καλύτερος από τον απλό κόμπο, πιο ογκώδης και δεν σφίγγει τόσο πολύ\n21 Κόμπος: Καντιλίτσα (κρεμάθρα) Είναι ο πιο σημαντικός κόμπος. Αποκαλείται βασιλιάς των κόμπων.Μ΄ αυτήν κατασκευάζουμε μια σταθερή προσωρινά θηλεία για οποιαδήποτε δουλεία θέλουμε Κρατάει καλά σε όλα τα σχοινιά αδιακρίτως πάχους και υλικού κατασκευής. Βέβαια θα έχουμε υπ΄ άποψη μας ότι για να το σιγουρέψουμε τελείως, ιδίως στα συνθετικά σχοινιά θα πρέπει να κάνουμε έναν ακρόκομπο στην άκρη του σχοινιού.\n22 Στον κορμό του σχοινιού κάνουμε μια στροφή (είτε από αριστερά είτε από δεξιά(σχμ.241)).Μετά περνάμε την άκρη του σχοινιού μέσα από τη στροφή και με τέτοια κατεύθυνση που να εμποδίζει την στροφή να ανοίξει (σχημ.243).Έπειτα περνάμε από την άκρη κάτω από τον κορμό του σχοινιού(σχημ. 244). Μετά οδηγούμε την άκρη να περάσει μέσα από την στροφή, σε τρόπο ώστε να μην αφήσει τη βάση της να ανοίξει. Τραβάμε με το αριστερό μας χέρι τον κορμό του σχοινιού και με το δεξί μας χέρι την άκρη του να σφίξει ο κόμπος (σχημ. 245)\n23 Σταυρόκομπος Είναι ένας γενικής χρήσεως κόμπος, δυνατότερος από τον γαϊδουρόκομπο και ο απλούστερος από όλους τους δεσμούς. Είναι ο πιο δημοφιλής από την αρχαιότητα. Τον δένουμε όταν πρόκειται να έχουμε ένταση και στα δυο τα σχοινιά. Μερικές από τις χρήσεις του είναι όταν δένουμε για να στερεώσουμε ένα φυτό στο υποστύλωμα του. Δένεται εύκολα και λύνεται επίσης εύκολα. Είναι τελείως ανασφαλής για μεγάλες εντάσεις. Όταν τον χρησιμοποιούμε για να συνδέσουμε σχοινιά διάφορ- ετικού πάχους, πρέπει να προσέχουμε γιατί έχει την τάση να γλιστράει και να λυθεί\n24 Ψαλιδιά Είναι ένας ευρέως διαδεδομένος και εύκολος κόμπος που χρησιμοποιείται παντού. Κυρίως για να δένουμε ένα λεπτό σχοινί σε ένα πάσαλο, την βάρκα στον μόλο, τον σκύλο στο δένδρο κλπ Στην ορειβασία τον χρησιμοποιούν επίσης την μισή ψαλιδιά για να κανονίζουν το μήκος του σχοινιού μεταξύ του ορειβάτη και του καρφιού ασφαλείας ή του καραμπίνερ. Όταν η τάση δεν είναι συνεχής και δεν υπάρχει πάντα αρκετή πίεση, έχει την τάση να γλιστρήσει και στη συνέχεια να λυθεί. Για ασφάλεια πρέπει την άκρη να την δένουμε με δυο ημίδεσμους στον κορμό του σχοινιού. Η κατασκευή της γίνεται ουσιαστικά από δύο αντίθετες στροφές (σχημ. 497) που τις σταυρώνουμε (σχημ 498) και τις τοποθετούμε την μια επάνω στην άλλη (σχημ 499.)\n25 Παραδείγματα για εφαρμογή Σχεδιασμός από μία ομάδα φοιτητών / τριών της ειδικότητας, μίας δράσης με τίτλο «εισαγωγή στην υπαίθρια δραστηριότητα της αναρρίχησης σε βράχο» για την δευτέρα Γυμνασίου ενός σχολείου με 25 μαθητές. Ποια είναι τα στοιχεία που πρέπει να διδαχθούν; Υπολογισμός εκπαιδευτών που θα χρειασθούν, καθώς και του χρονικού διαστήματος και των υλικών που θα χρησιμοποιηθούν.\n26 Παραδείγματα για εφαρμογή Στο ανωτέρω παράδειγμα: Α) αντιμετωπίστε την σθεναρά αντίδραση των συνοδών καθηγητών, και την άρνηση τους να αφήσουν τους μαθητές να συμμετέχουν. Β) αντιμετωπίστε τυχούσα άρνηση ή επιφυλακτικότητα ενός μαθητή να συμμετέχει στην αναρρίχηση. Ως αρχηγός της ομάδος των εκπαιδευτών αναρρίχησης τι θα κάνατε;\n27 Θέματα για συζήτηση, προβληματισμό Θεωρείτε ότι η αναρρίχηση στον βράχο έχει διαφορές στα οφέλη των συμμετεχόντων σε σχέση με την αναρρίχηση σε τεχνητό τοίχο αναρρίχησης; Ποια η θέση στον τομέα της ασφάλειας ως μελλοντικός εκπαιδευτής αναρρίχησης; Σχέση μεταξύ των επαγγελματιών «οδηγών βουνού» και των αποφοίτων των ΤΕΦΑΑ με ειδικότητα ΑΑΧ.\n28 Επίλογος Η αναρρίχηση παρ’ όλη την φιλολογία ότι είναι μία επικίνδυνη δραστηριότητα, αποτελεί μία ασφαλέστερη δράση, εάν ακολουθηθούν όλοι οι κανονισμοί και οι υπεύθυνοι παραμένουν υπεύθυνοι καθ’ όλη την διάρκεια της δράσης. Η τεχνητή πίστα αναρρίχησης αποτελεί πλέον, εξοπλισμό όλων των κατασκηνώσεων, σε κάποιες περιπτώσεις και σχολείων. Χρειάζεται πάντοτε η παρουσία πιστοποιημένου εκπαιδευτή κατά την άσκηση των μαθητών κατασκηνωτών, και άγρυπνη επίβλεψη των υλικών και των κόμπων. Η αναρρίχηση τεχνητή ή αληθινή σε βράχους απαιτεί ΕΠΑΓΓΕΛΜΑΤΙΕΣ και αποκλείει κάθε ΕΡΑΣΙΤΕΧΝΙΣΜΟ ως εγκληματική πράξη!!!\n29 Σχετική βιβλιογραφία Eric Langmuir (1998). Mountaincraft and Leadership. Mountain Leader Training Boards of Great Britain Σχοινιά και κόμποι.(1993). Νικόλαος Δ. Ηλίας Εγκόλπιο προσκόπων.(1992). Με το σακίδιο στην πλάτη.(1995).Χιού Μακμαννερς\nΚατέβασμα ppt "Υπαίθριες Δραστηριότητες Χιονοδρομία ΙΙ 9η ενότητα: «Η δραστηριότητα της αναρρίχησης σε βράχο & πίστα» Κουθούρης Χαρίλαος, Αν. Καθηγητής Τ.Ε.Φ.Α.Α, Πανεπιστήμιο."


Σπίτι > Προϊόντα > Ηλεκτροκίνητη αντλία σκυροδέματος 72τμ\n(Σύνολο 21 Προϊόντα για Ηλεκτροκίνητη αντλία σκυροδέματος 72τμ)\nShandong Shantui Construction Machinery Import & Export Co.,Ltd. is one of the Ηλεκτροκίνητη αντλία σκυροδέματος 72τμ leading brands in China. It is the factory & supplier specializing in manufacturing Ηλεκτροκίνητη αντλία σκυροδέματος 72τμ. Offer high quality Ηλεκτροκίνητη αντλία σκυροδέματος 72τμ at a cheap wholesale price.\nΧονδρικό Ηλεκτροκίνητη αντλία σκυροδέματος 72τμ από την Κίνα, πρέπει να βρείτε φτηνές Ηλεκτροκίνητη αντλία σκυροδέματος 72τμ ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ηλεκτροκίνητη αντλία σκυροδέματος 72τμ παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ηλεκτροκίνητη αντλία σκυροδέματος 72τμ, Είμαστε 'll να σας απαντήσει ταχύτερα.


Ξενοφοβία online: Άρης Μεσσήνης: «Όταν πρέπει να βοηθήσεις έναν μετανάστη ξεχνάς πως είσαι φωτογράφος»\nΆρης Μεσσήνης: «Όταν πρέπει να βοηθήσεις έναν μετανάστη ξεχνάς πως είσαι φωτογράφος»\nΣτο φωτογράφο του Γαλλικού Πρακτορείου Άρη Μεσσήνης το βραβείο φωτοειδησεογραφίας 2015 για τη δουλειά του για τη μαζική άφιξη μεταναστών στη Λέσβο.\nO Έλληνας φωτογράφος του Γαλλικού Πρακτορείου (AFP) Άρης Μεσσήνης κέρδισε το περασμένο Σάββατο το βραβείο Visa d’ or του διεθνούς φεστιβάλ φωτοειδησεογραφίας Visa pour Image στο Περπινιάν της Νότιας Γαλλίας.\nΤο βραβείο του απονεμήθηκε για τη δουλειά του με θέμα τη μαζική άφιξη μεταναστών το 2015 στη Λέσβο. «Κατέγραψα τον αγώνα τους για μια καλύτερη ζωή», δήλωσε ο φωτογράφος παραλαμβάνοντας το βραβείο.\n«Ο φωτογράφος μας Άρης Μεσσήνης έκανε μια αξιοσημείωτη δουλειά πάνω στους μετανάστες μ’ αυτή τη δυνατή και συγκινητική σειρά φωτογραφιών που αναστατώνει τον θεατή», συγχαίρει σε ανακοίνωσή του ο πρόεδρος και διευθύνων σύμβουλος του Γαλλικού Πρακτορείου Εμανουέλ Ογκ. «Αυτό το Visa d’ or ανταμείβει επίσης το σύνολο των ομάδων του AFP που καλύπτουν παντού στην Ευρώπη και τη Μέση Ανατολή τη μεταναστευτική κρίση», προσθέτει.\nΟι φωτογραφίες του Άρη Μεσσήνη, συνταρακτικές και τραβηγμένες όσο το δυνατόν πιο κοντά στη δράση -εικονίζουν σωσίβια γιλέκα και συντρίμμια πλοίων ξεβρασμένα σε μια απόκρημνη ακτή, ανθρώπους που φωνάζουν από τη χαρά τους που έφθασαν, επιχειρήσεις διάσωσης- έκαναν τον γύρο του κόσμου. Υπεύθυνος φωτογραφίας στο γραφείο του Γαλλικού Πρακτορείου στην Αθήνα, ο 39χρονος Άρης Μεσσήνης, γιος φωτορεπόρτερ, εργάζεται από το 2003 για το AFP. Η λιβυκή κρίση και κυρίως η μάχη της Σίρτης ήταν το 2011 ο πρώτος πόλεμος που κάλυψε. Πολύ γρήγορα ξεχώρισε με το ταλέντο και το θάρρος του. Για την κάλυψη αυτή, τιμήθηκε το 2012 με το βραβείο Bayeux-Calvados των πολεμικών ανταποκριτών. Κάλυψε στη συνέχεια τον πόλεμο στη Συρία ενώ συνέχιζε παράλληλα να καλύπτει την ελληνική επικαιρότητα.\n«Είναι δύσκολο επίσης να πρέπει να μεταδώσεις τα βάσανα των ανθρώπων, τον πόνο τους, ενώ δεν διατρέχεις ο ίδιος κανέναν κίνδυνο. Όταν καλύπτεις έναν πόλεμο, απειλείσαι κι εσύ, είσαι λοιπόν κατά κάποιον τρόπο πιο πολύ στην ίδια θέση με τους ανθρώπους που φωτογραφίζεις», πρόσθεσε στο ίδιο άρθρο. «Όμως εδώ δεν κινδυνεύεις καθόλου. Γι’ αυτό συχνά αφήνω τη μηχανή και βοηθάω. Είναι μια ανάγκη», υπογράμμισε.\nΟ Άρης Μεσσήνης κατά τη διάρκεια κάλυψης μιας άφιξης προσφύγων στη Λέσβο (η τελευταία φωτογραφία στο Gallery), κρέμασε τη φωτογραφική του μηχανή στον ώμο για να βοηθήσει ένα μικρό παιδί να πατήσει στη στεριά. Τη σκηνή απαθανάτισε συνάδελφός του και η φωτογραφία με τον Έλληνα φωτογράφο να σηκώνει με το ένα χέρι στον ώμο του, τον μικρό πρόσφυγα, που φορά ακόμα το σωσίβιο έκανε τον γύρο του διαδικτύου. «Όταν έρθει εκείνη η στιγμή και πρέπει να βοηθήσεις έναν πρόσφυγα ή έναν μετανάστη ξεχνάς με ποια ιδιότητα βρέθηκες εκεί. Εκείνη τη στιγμή είσαι άνθρωπος και οποιοσδήποτε άνθρωπος με την έννοια που το λέω θα έκανε το ίδιο», είχε δηλώσει μετά το περιστατικό που σημειώθηκε τον Οκτώβριο του 2015.\nΜε αυτό το βραβείο του Άρη Μεσσήνη το Γαλλικό Πρακτορείο κέρδισε για δεύτερη συνεχή χρονιά το μεγαλύτερο βραβείο αυτού του φεστιβάλ, που θεωρείται το μεγάλο ραντεβού της φωτοειδησεογραφίας. Πέρυσι ο Μπουλέντ Κιλίτς, τουρκικής υπηκοότητας και υπεύθυνος για το φωτορεπορτάζ στο γραφείο του Γαλλικού Πρακτορείου στην Τουρκία, είχε τιμηθεί με το ίδιο βραβείο για τις εικόνες του από τη διέλευση των τουρκοσυριακών συνόρων από τους πρόσφυγες τον Ιούνιο του 2014.


Ο Trump, ο Κιμ & Οι Business που ετοιμάζονται στην Β. Κορέα\nΔεν υπάρχει καμία αμφιβολία ότι όταν με το καλό φθάσουμε στο τέλος του 2018 και στην ανασκόπηση της χρονιάς, η συνάντηση του Trump με τον Κιμ θα είναι από τα γεγονότα της χρονιάς. Και φυσικά αυτό γιατί η Β. Κορέα του απίστευτού Κιμ είναι μία από τις πλέον απομονωμένες χώρες στον κόσμο. Μετά τη συνάντηση του Ντόναλντ Τραμπ με τον Κιμ Γιονγκ Ουν, ορισμένοι ατρόμητοι επιχειρηματίες και επενδυτές άρχισαν να σκέπτονται να δραστηριοποιηθούν στη χώρα. Υπάρχουν ελάχιστες πιθανότητες, έως καμία, να ανοίξει η Β. Κορέα στο εγγύς μέλλον. Και όμως, νομικοί σύμβουλοι που ειδικεύονται σε θέματα Β. Κορέας αναφέρουν ότι ορισμένες επιχειρήσεις στελεχώνουν ομάδες εργασίας για να αρχίσουν να σχεδιάζουν επιχειρηματικά σχέδια.\nΌπως έγραψαν οι New York Times, έχουν ήδη αρχίσει να ανεβαίνουν οι μετοχές εταιρειών που μπορεί να επωφεληθούν, όπως η νοτιοκορεατική εταιρεία χαλυβουργείων Posco, η εταιρεία διυλιστηρίων πετρελαίου SK Ιnnovaztion και η Korea Aerospace. Σύμφωνα με τον Γουκ Γιου, συνεργάτη της νοτιοκορεατικής εταιρείας νομικών Bae, Kim & Lee, μερικές μεγάλες εταιρείες έχουν ήδη επιχειρήσει να συνάψουν συμβόλαια με τη Β. Κορέα. Αλλες διερευνούν το πώς να αρχίσουν.\nΌπως σχολίασαν οι NYT, δεν είναι σαφές πόσες εταιρείες εξετάζουν σοβαρά την ιδέα ούτε ποιες είναι αυτές. Τα στελέχη των επιχειρήσεων αποφεύγουν να τοποθετηθούν δημοσίως γύρω από τα σχέδιά τους. Οι πιο τολμηροί διατρέχουν τον κίνδυνο να παραβούν τις διεθνείς κυρώσεις που δεν αναμένεται να αρθούν σύντομα. Και πάλι, πάντως, ορισμένες επιχειρήσεις βρίσκουν την ιδέα ενδιαφέρουσα. Ο πληθυσμός της Β. Κορέας είναι σχετικά νεαρής ηλικίας, ενώ η χώρα διαθέτει μεγάλα αποθέματα φυσικών πόρων όπως σπάνιες γαίες και σιδηρομετάλλευμα. Στο μεταξύ, η Ν. Κορέα της έχει προσφέρει σχέδιο εκσυγχρονισμού που προβλέπει την κατασκευή σιδηρογραμμών και μονάδων παραγωγής ενέργειας.


ΕΚΔΗΛΩΣΗ ΤΟΥ ΔΗΜ. ΣΧΟΛΕΙΟΥ ΘΕΡΜΟΥ ΓΙΑ ΤΗΝ 25η ΜΑΡΤΙΟΥ 1821 | Νέοι Καιροί\nΕΚΔΗΛΩΣΗ ΤΟΥ ΔΗΜ. ΣΧΟΛΕΙΟΥ ΘΕΡΜΟΥ ΓΙΑ ΤΗΝ 25η ΜΑΡΤΙΟΥ 1821\nΜια εντυπωσιακή εκδήλωση είχαμε την τύχη να παρακολουθήσουμε το απόγευμα της 25ης Μαρτίου στην αίθουσα του δημαρχείου Θέρμου στο πλαίσιο του εορτασμού της εθνικής επετείου. Την εκδήλωση προετοίμασε και παρουσίασε η ΣΤ ΄τάξη του 12/θέσιου Δημοτικού Σχολείου Θέρμου υπό την εμπνευσμένη καθοδήγηση των δασκάλων της Κ. Πυλαρινού Νεκτάριου και Κ. Σιατήρα Βαΐας. Παρευρέθηκαν οι Ιερείς της περιοχής, ο νυν και ο πρώην Δήμαρχος θέρμου, ο Αντιδήμαρχος, μέλη του Δημοτικού Συμβουλίου, ο Προϊστάμενος Πρωτοβάθμιας Εκπαίδευσης νομού Αιτ/νίας, ο πρόεδρος του συλλόγου δασκάλων και νηπιαγωγών Αγρινίου-Θέρμου και πλήθος κόσμου.\nΗ γιορτή ξεκίνησε με την εκφώνηση του παρακάτω επίκαιρου λόγου από τον κ. Πυλαρινό:\nΚ. Πρώην Δήμαρχε\nΚ. αρχηγέ της Αξιωματικής Αντιπολίτευσης\nΚ. Διευθυντά πρωτ/θμιαςΕκπ/σης Ν. Αιτ/νίας\nΚ. εκπρόσωποι Των Αρχών και Φορέων του τόπου μας\nΑγαπητοί Συνάδελφοι Κυρίες και Κύριοι.\nΑνήκουμε σε μια χώρα που είναι μικρή στο χώρο, αλλά απέραντη στοχρόνο. Είναι μια φλούδα γης και όπως την προσδιόρισε ο Γεώργιος Σεφέρης,\nΕίναι ένα πέτρινο ακρωτήρι στη Μεσόγειο που δεν έχει άλλο αγαθό παρά τον αγώνα του λαού, τη θάλασσα και το φως του ήλιου.\nΓι΄ αυτόν τον αγώνα του λαού βρισκόμαστε σήμερα εδώ, για να θυμηθούμε,να τον τιμήσουμε, να εκφράσουμε το σεβασμό μας στους αγωνιστές, αλλά καισε όλους εκείνους που κράτησαν στην καρδιά τους άσβεστη τη φλόγα της λευτεριάς. Σήμερα, τιμούμε την έναρξη της Επανάστασης του 1821, που αποτελεί τομεγαλύτερο ιστορικό γεγονός της νεότερης ιστορίας μας, αφού με αυτήν τοέθνος μας κατόρθωσε να αποκτήσει κρατική υπόσταση. Μαζί με την εθνικήμας επέτειο γιορτάζουμε και τον Ευαγγελισμό της Θεοτόκου, που συμβολικάταυτίστηκε με την επανάσταση του λαού για να υποδηλώσει ότι το ευαγγέλιοτης σωτηρίας του ανθρώπου εξομοιώνεται με τη λύτρωση του έθνους από τησκλαβιά. Στην πραγματικότητα, όμως, η Επανάσταση είχε ξεκινήσει ένα μήνανωρίτερα, στο Ιάσιο της Μολδαβίας, με τον Αλέξανδρο Υψηλάντη.\nΣτα τετρακόσια χρόνια σκλαβιάς, που ακολούθησαν την άλωση της Πόλης,οι Έλληνες πίστευαν ακράδαντα ότι είναι οι συνεχιστές όχι μόνο της Βυζαντινής Αυτοκρατορίας αλλά και της αρχαίας Ελλάδας κι έτσι απέκτησανσυνείδηση της ιστορικής τους συνέχειας. Επιπλέον, ο λαός μας κατόρθωσε ναμην αφομοιωθεί, αλλά να διατηρήσει την εθνική του ταυτότητα, όπως αυτήεκφράζεται μέσα από τη γλώσσα του και τη θρησκεία του. Σ΄ αυτόσυνέβαλλαν πολλοί: η Εκκλησία, που υπήρξε «ηκιβωτόςτουΈθνους», ο ρασοφόρος δάσκαλος, ο Κοσμάς ο Αιτωλός και οι δάσκαλοι του Γένους, οιοποίοι με τα κείμενά τους βοήθησαν στην πνευματική αφύπνιση του Γένους. ΟΡήγας Φεραίος, ο Αδαμάντιος Κοραής, ο Ευγένιος Βούλγαρης, ο ΆνθιμοςΓαζής και άλλοι Έλληνες διαφωτιστές βρήκαν πρόσφορο έδαφος για ναριζώσει και να βλαστήσει ο σπόρος της λευτεριάς.Χωρίς αμφιβολία, ο αγώνας αυτός έχει την ουσία και τις διαστάσεις ενός θαύματος.«Γιατίστοθαύμακιόχιστηλογική,χρωστάειτηνανάστασήτούτοΓένος»,έγραψε ο στρατηγός Μακρυγιάννης. Η λογική έλεγε ότι οποιαδήποτεπροσπάθεια εξέγερσης απέναντι στην Οθωμανική αυτοκρατορία ήταν, εκ τωνπροτέρων, καταδικασμένη σε αποτυχία, όπως είχε γίνει και στο παρελθόν με ταδιάφορα προεπαναστατικά κινήματα. Ο Κολοκοτρώνης, αυτή η ηγετική μορφήτου αγώνα, γράφει στα απομνημονεύματά του: «Οκόσμος μας έλεγετρελούς.Ημείς, ανδενείμεθατρελοίδενεκάναμετηνΕπανάσταση, διότιηθέλαμεσυλλογισθείδιαπολεμοφόδια, καβαλαρίακαιπυροβολικό».\nΕπιπλέον, η Ευρώπη, οι Μεγάλεςδυνάμεις της Ιερής Συμμαχίας ήταν εχθρικές απέναντι στην Επανάσταση.Κι όμως, η μεθοδική προετοιμασία από τη Φιλική Εταιρεία, οι Κλέφτες καιοι Αρματολοί, η θέληση και η αγωνιστικότητα του λαού έφεραν το ποθούμενο.\n«Όταν αποφασίσαμενακάμωμετηνΕπανάσταση», γράφει ο Κολοκοτρώνης στα Απομνημονεύματά του, «δενεσυλλογισθήκαμεούτεπόσοιείμεθαούτεπωςδενέχουμεάρματαούτεότιοιΤούρκοιεβαστούσαντακάστρακαιταςπόλειςαλλάωςμίαβροχήέπεσεσεόλους μας ηεπιθυμία της Ελευθερίας μας καιόλοικαιοκλήροςκαιοιπροεστοίκαιοικαπεταναίοικαιοιπεπαιδευμένοικαιοιέμποροι, μικροίκαιμεγάλοι,όλοιεσυμφωνήσαμεειςαυτόντοσκοπόκαιεκάναμετηνεπανάσταση».\nΑπό την Ήπειρο ως το Μοριά και από τη Ρούμελη ως τη Μακεδονία και τανησιά, ξέσπασε η φλόγα της επανάστασης. Ήταν το ξέσπασμα ενός βασανισμένου και ταπεινωμένου λαού. Ο ραγιάς αρματώνεται, γίνεταιασυμβίβαστος αγωνιστής και επαναστατεί απέναντι σ΄ έναν εχθρό που είχε ταπάντα: στρατό, στόλο, χρήματα και τη νομιμότητα του κυρίαρχου. Ηεπανάσταση στη Μακεδονία, στη Θεσσαλία, στην Ήπειρο και στα νησιά τουΑιγαίου πνίγηκε στο αίμα. Μόνο στην Πελοπόννησο και στη Στερεά Ελλάδα,ο αγώνας πέτυχε και ευδοκίμησε.\nΟνόματα όπως: Κολοκοτρώνης, Διάκος, Παπαφλέσας, Καραϊσκάκης,Υψηλάντης, Μπουμπουλίνα, Κανάρης, έχουν μείνει στην Ιστορία ως παραδείγματα ηρωισμού και αυτοθυσίας. Είναι μορφέςπου πήραν μυθικές διαστάσεις στη συνείδηση του λαού μας. Τοπωνύμια όπως:Δραγατσάνι, Βαλτέτσι, Δερβενάκια, Μανιάκι, Αλαμάνα, Αραπίτσαπεριβάλλονται με το στεφάνι της δόξας, της ηρωικής αντίστασης και της θυσίας. Η άλωση της Τριπολιτσάς, η σφαγή της Χίου, η καταστροφή τωνΨαρών, η έξοδος του Μεσολογγίου αποτελούν κορυφαίες στιγμές του αγώνα,αποτελούν ολοκαυτώματα ψυχών και σωμάτων, που συγκίνησαν όλον τονκόσμο και δημιούργησαν ισχυρό ρεύμα Φιλελληνισμού στην Ευρώπη. Όμως, ανάλογα με το αίμα που χύθηκε, το πρώτο ανεξάρτητο ελληνικόκράτος περιορίστηκε στα στενά όρια της Πελοποννήσου, της Στερεάς Ελλάδαςκαι των Κυκλάδων. Καταλυτικός παράγοντας για τη μη πραγματοποίηση όλωντων εθνικών στόχων ήταν οι εμφύλιες διαμάχες. Γιατί εκτός από τη φωτεινήπλευρά της Επανάστασης, θα πρέπει να αναφέρουμε και τη σκιώδη πλευρά της,που δεν ήταν άλλη από τη δολερή διχόνοια, ανάμεσα στους πολιτικούς καιστρατιωτικούς, η οποία δίχασε τον τόπο, έβλαψε την επανάσταση και έθεσε σεκίνδυνο την επιτυχία της.\nΗ Επανάσταση του 1821, δεν ήταν ταξική, όπως η Γαλλική, αλλά ήταν ένας καθολικός αγώνας και απέδειξε ότι η πίστη στην ελευθερία, η αγωνιστικότητακαι η ισχυρή θέληση ενός λαού, μπορούν να αλλάξουν την ιστορική του μοίρα.Οι Έλληνες απέδειξαν για μια ακόμα φορά πως κανείς λαός δεν μένειυπόδουλος όταν πάρει την υπέρτατη απόφαση να ζήσει ελεύθερος ή να πεθάνει.\n«Η μεγαλοσύνη των λαών δε μετριέται με το στρέμμα. Με της καρδιάς τοπύρωμα μετριέται και το αίμα»\nΤιμώντας, σήμερα, την Επανάσταση του 1821, αναπόφευκτα γίνονταιπαραλληλισμοί με την πρωτόγνωρη δυσμενή κατάσταση στην οποία έχει\nπεριέλθει η χώρα μας .Σύμφωνα με τους ιστορικούς, η άλωση της Πόλης, που ήταν η απαρχή της τουρκοκρατίας, δεν προήλθε μόνο από τη στρατιωτική ισχύ των Οθωμανών.\nΠροήλθε από την κοινωνική αναρχία και αποσάθρωση, την κοινωνικήδιαφθορά και ανισότητα, την εξαθλίωση του δημόσιου βίου, την αναρρίχηση σεαξιώματα φαύλων και ανάξιων ανθρώπων, τη διαφθορά των αξιωματούχων καιτη ηττοπάθεια των αρχόντων. Αλλά και ο στρατηγός Μακρυγιάννης, αυτός οαγνός αγωνιστής της επανάστασης, στα Απομνημονεύματάτου, στηλιτεύειδριμύτατα αντίστοιχες καταστάσεις που επικρατούσαν στις πρώτες δεκαετίεςύπαρξης του Ελληνικού κράτους. Μήπως παρόμοια φαινόμενα δενπαρατηρούνται και σήμερα;\nΤότε είχαμε να αντιμετωπίσουμε μια ισχυρή Οθωμανική αυτοκρατορία, ενώσήμερα βρισκόμαστε αντιμέτωποι με διάφορα ισχυρά απρόσωπα οικονομικάκέντρα που με αναίδεια διασύρουν την πατρίδα μας και προσπαθούν «νακάνουνστάχτηένανλαόπουείναιαιώνιαφλόγα», όπως έγραψε ο Κώστας Βάρναλης.Βέβαια γι΄ αυτήν την οδυνηρή κατάσταση ευθύνονται όλοι, από την κορυφήμέχρι τη βάση της πολιτικής και κοινωνικής πυραμίδας. Όλοι όσοινομιμοποίησαν τη διαφθορά, εισήγαγαν έναν αμοραλισμό ξένο προς τα ήθητης ελληνικής κοινωνίας και κατάργησαν παραδοσιακές αξίες πουχαρακτήριζαν τον ελληνικό λαό. Αλλά και όλοι εμείς που προτάξαμε τηνατομικότητα και το προσωπικό συμφέρον έναντι της συλλογικότητας και της κοινωνικής προσφοράς. Όλοι εμείς που ανεχτήκαμε και επιτρέψαμε νακυριαρχήσει η φαυλότητα, η ανομία, η αναξιοκρατία και η ατιμωρησία.\nΣ΄ αυτήν τη δύσκολη στιγμή που περνά η πατρίδα μας, θα πρέπει ναανατρέξουμε και να αναβαπτιστούμε στις αξίες και στα ιδανικά του ΄21, στο«εμείς» του Μακρυγιάννη, στον πατριωτισμό και τη θυσία των αγωνιστών, νακρατήσουμε αυτά που μας ενώνουν και να αναλογιστούμε «τιχάσαμε, τιέχουμεκαιτι μας πρέπει».\nΑγαπητοί μαθητές της ΣΤ΄ Τάξης που κουραστήκατε για να ετοιμάσατε την γιορτή που θα μας παρουσιάσετε σήμερα σε λίγους μήνες θα αποχωρήσετε από την στοργική αγκαλιά του σχολείου μας που σας φιλοξένησε για έξι ολόκληρα χρόνια, θα ήθελα όμως να κρατήσετε βαθιά χαραγμένα στη μνήμη σας τα παρακάτω λόγια: Εσείς που είστε το μέλλον της πατρίδας, εσείς πουμεταφέρετε όλα τα χαρακτηριστικά της ελληνικής ψυχής ακολουθήστε τησυμβουλή του Θεόδωρου Κολοκοτρώνη και του Αδαμάντιου Κοραή. Οπρώτος, ο αγράμματος πρωταγωνιστής της Επανάστασης, στην ιστορική τουομιλία στην Πνύκα προέτρεψε τους νέους να σκλαβωθούν στα γράμματα τους και να δοθούν στις σπουδές τους. Ο δεύτερος με την προστακτική του«δράξασθεπαιδείας» καθιστά σαφές ότι μόνο μέσα από την παιδεία θα γίνετεελεύθεροι άνθρωποι και όποιος είναι ελεύθερος συλλογάται καλά και άραενεργεί σωστά. Πορευθείτε με όραμα και στόχους στη ζωή σας, προσπαθήστεκαι αγωνιστείτε, με πίστη και αρετή, για την πραγμάτωσή τους, εμπνευστείτεαπό τα ιδανικά του ΄21 και τις διαχρονικές αξίες του Ελληνισμού και της Ορθοδοξίας, για να μπορέσει πάλι, χάρη σε σας, να ξαναλάμψει το ελληνικόφως και να κερδίσουμε το σεβασμό που μας αξίζει.\nΣτη συνέχεια οι μαθητές μας παρουσίασαν μια καταπληκτική παράστασημε θεατρικά που κάλυπταν όλη την περίοδο από την Άλωση της Κων/λης έως και την δημιουργία του πρώτου ελληνικού κράτους, χορωδιακά και ακουστικά τραγούδια και χορευτικά δρώμενα. Η άψογη σκηνοθεσία των εκπαιδευτικώνκαι η σχεδόν <<επαγγελματική >> ερμηνεία των μαθητών καθήλωσαν τους παρευρισκόμενους που έκαναν λόγω για την καλύτερη σχολική εκδήλωση των τελευταίων χρόνων. Εντύπωση προκάλεσε η επιλογή των τραγουδιών και της μουσικής που πλαισίωναν την εκδήλωση που απείχε πολύ από αυτά που έχουμε συνηθίσει να ακούμε σε ανάλογες εκδηλώσεις για τον εορτασμό Εθνικών επετείων.\nΣτο τέλος της γιορτής χαιρετισμούς απηύθυναν ο Διευθυντής του Δημοτικού σχολείου Θέρμου ο Δήμαρχος Θέρμου και ο Προϊστάμενος Πρωτοβάθμιας Εκπαίδευσης νομού Αιτ/νίας.\nΑξίζουν θερμά συγχαρητήρια στους μαθητές της Στ΄τάξης, αλλά κυρίως στους εκπαιδευτικούς κ. Πυλαρινό Νεκτάριο και κ. Σιατήρα Βάϊα, που συνεχίζουν να μεταλαμπαδεύουν στους μαθητές τους την ιστορία και την παράδοση του γένους μας, ζωντανά, μέσα από ανάλογες εκδηλώσεις.\nΗ Εκκλησία τιμά τη μνήμη των δύο Πατριαρχών Αλεξανδρείας- Εορτάζουν οι Άγιοι Αθανάσιος ο Μέγας και Κύριλλος Ιαν 18, 2016\nΣπήλιος Λιβανός: Όλοι μαζί να κάνουμε το μήνυμα της πολιτικής αλλαγής πράξη Ιούν 1, 2019


Αρχική ΜΑΓΝΗΣΙΑ Τραγωδία στα Κ. Λεχώνια – Ένας νεκρός από την φωτιά στα...\n[7φωτο] Τραγωδία στα Κ. Λεχώνια – Ένας νεκρός από την φωτιά στα Ψυγεία «Αλεξόπουλου»\nΈνας νεκρός εντοπίστηκε στις εγκαταστάσεις των Ψυγείων «Αλεξόπουλου» στα Κάτω Λεχώνια. Το κτίριο τυλίχθηκε στις φλόγες μετά από έκρηξη που σημειώθηκε κατά τη διάρκεια εργασιών οξυγονοκόλλησης. Εικάζεται ότι στον χώρο βρίσκονταν δυο ακόμη άτομα τα οποία έσπευσαν να απομακρυνθούν. Ο νεκρός φέρεται να εντοπίστηκε δίπλα σε μια σκάλα, λίγα μέτρα μακριά από το σημείο της έκρηξης.\nΕπί τόπου μετέβη μεγάλη δύναμη της Πυροσβεστικής Υπηρεσίας Βόλου με 10 αυτοκίνητα και 25 πυροσβέστες.\nΤην επιχείρηση της κατάσβεσης συνέδραμαν επίσης δυνάμεις της Πυροσβεστικής από τη Λάρισα και τα Τρίκαλα.\nΣημειώνεται ότι οι εγκαταστάσεις των Ψυγείων δεν λειτουργούσαν εδώ και αρκετά χρόνια και παραμένει άγνωστο ποιοι και τι είδους εργασίες πραγματοποιούσαν εντός του κτιρίου. Μέχρι στιγμής, ο ιδιοκτήτης των Ψυγείων δεν έχει εμφανιστεί ακόμη.\nΟ πυκνός καπνός που έπνιξε την περιοχή έγινε ορατός ακόμη και από το Βόλο. Ο 45χρονος άντρας που εντοπίστηκε νεκρός είναι σύμφωνα με πληροφορίες αλβανικής καταγωγήςμ πατέρας τριών παιδιών, και κλήθηκε ιατροδικαστής για νεκροψία.\nΠροηγούμενο άρθροΣκιάθος : Βυτιοφόρο παρέσυρε σταθμευμένο όχημα και το έριξε σε αυλή ξενοδοχείου\nΕπόμενο άρθροΣυστήνει Δημοτικό Αθλητικό-Πολιτιστικό Οργανισμό ο Δήμος Σκιάθου


Το MINI έγινε 55 ετών - Newpost.gr\nτου Newsroom Δημοσίευση 19 Αυγούστου 2014, 00:31 Το MINI έγινε 55 ετών\nΤα 55 χρόνια έκλεισε το μικρό αυτοκινητάκι από τη Βρετανία, για το οποίο οι δημιουργοί του σίγουρα δεν φαντάζονταν ποτέ ότι θα αποκτήσει μια τόσο ένδοξη ιστορία. Σχεδιάστηκε ως το αντίδοτο στην κρίση που θα μπορούσε να μεταφέρει οικονομικά τέσσερις ανθρώπους, στη μικρότερη δυνατή «συσκευασία».\nΟ Alec Issigonis σχεδιαστής του είχε στο μυαλό του να προσφέρει τους καλύτερους δυνατούς χώρους που μπορεί να πάρει από ένα πολύ μικρό αυτοκίνητο, όπως το MINI. Στέλνοντας τους τροχούς στις τέσσερις άκρες του αμαξώματος τα κατάφερε εξαιρετικά, ενώ παράλληλα κρατώντας το βάρος σε χαμηλά επίπεδα και τις διαστάσεις όσο πιο μικρές μπορούσε, κατάφερε να έχει και χαμηλή κατανάλωση, αλλά και χαμηλή τιμή αγοράς, κάτι πολύ σημαντικό για την εποχή.\nΤο MINI κατάφερε από την αρχή να γίνει ξεχωριστό για την αισθητική του, αλλά και την οδική συμπεριφορά του. Η άνεση που πρόσφερε δεδομένων των συνθηκών (μικρές διαστάσεις) ήταν πέρα από το αναμενόμενο καλή και έτσι κατάφερε με χαρακτηριστική ευκολία να καθιερωθεί.\nΜια μικρή παύση στην παραγωγή του δεν ήταν αρκετή για να χαθεί αυτός ο θρύλος, αφού η BMW το 2001 αποφάσισε να το αναβιώσει, με τον καλύτερο τρόπο, όπως αποδείχθηκε και εκ του αποτελέσματος, 13 χρόνια μετά. Εκτός από το μικρό 3θυρο χαρακτηριστικό MINI, υπήρξαν και πολλές άλλες παραλλαγές του, ενώ φέτος παρουσιάστηκε και για πρώτη φορά η 5θυρη εκδοχή του.\nΤο 1978 έγινε η πρώτη συνάντηση ιδιοκτητών MINI και από τότε η συγκέντρωση αυτή αλλάζει τοποθεσία, με τους φίλους του μικρού μοντέλου όμως να είναι κάθε φορά περισσότεροι. Την πρώτη εβδομάδα του Αυγούστου δίνεται αυτό το ραντεβού, ενώ κάθε πέντε χρόνια οι φίλοι του MINI από όλες τις άκρες της Ευρώπης επιστρέφουν στη Βρετανία, εκεί που γεννήθηκε ο θρύλος, για να γιορτάσουν όλοι μαζί.


Πόλυ Γιαννοπούλου: «Όταν ο καρκίνος ήρθε στη ζωή μου δεν είπα ποτέ: ¨Γιατί σε εμένα;¨» - Panagiotis Milas\nΠόλυ Γιαννοπούλου: «Όταν ο καρκίνος ήρθε στη ζωή μου δεν είπα ποτέ: ¨Γιατί σε εμένα;¨»\nαπό Φανή Συντάκη 3 Οκτωβρίου 2020\nαπό Φανή Συντάκη 3 Οκτωβρίου 2020 0 Σχόλια\n«Η σκέψη μου…. σ’ εκείνον» είναι ο τίτλος του βιβλίου της κυρίας Πόλυ Γιαννοπούλου, μίας νέας γυναίκας που έδωσε σάρκα και οστά στον καρκίνο για να μπορέσει να τον αντιμετωπίσει. Έτσι έγραψε μία ιστορία για τον κάθε άνθρωπο που αντιμετωπίζει κάτι που μπορεί αρχικά να τον τρομάζει – μία αρρώστια, μία απώλεια, ένα διαζύγιο, οτιδήποτε… Αλλά κυρίως έγραψε αυτή την ιστορία για να μάθει στα δύο της κοριτσάκια ότι όταν έρθουν αντιμέτωπες με κάποια δυσκολία στη ζωή τους μπορούν να την αντιμετωπίσουν, όπως έκανε και η μαμά τους. Σήμερα, αυτό το βιβλίο κυκλοφορεί και είναι ικανό να δώσει μία άλλη ματιά της ζωής, χωρίς μοιρολατρία, σε όλους εμάς.\nΚυρία Γιαννοπούλου καλώς σας βρήκα!\nΣας ευχαριστώ πάρα πολύ για την ευκαιρία που μου δίνετε να μιλήσω, να ακουστώ και να μοιραστώ την ιστορία μου μαζί σας!\nΑρχικά, θα ήθελα να μου πείτε πότε σας έγινε η διάγνωση που σας έκανε να γράψετε αυτό το βιβλίο, ποια ακριβώς ήταν αυτή;\nΌλα άρχισαν το καλοκαίρι του 2014, όταν ανακάλυψα κάτι ψηλά στο στήθος, το οποίο έφευγε και ερχόταν ανάλογα με την έμμηνο ρύση. Υπέθεσα πως θα ήταν κάποια κυστούλα και θα το έλεγχα στον προγραμματισμένο μου έλεγχο τον Οκτώβριο. Προς το τέλος του καλοκαιριού κατάλαβα ότι μεγάλωσε και ότι έμεινε εκεί στάσιμο. Έτσι απευθύνθηκα σε μαστολόγο. Μετά από ελέγχους ο γιατρός μου πρότεινε να το βγάλω, καθώς αυτά όταν μένουν μέσα στο στήθος, αλλάζουν μεταλλάσσονται και δημιουργούν προβλήματα. Πέρασαν οι γιορτές των Χριστουγέννων και πήγα να το ξαναδεί, έκανα και μία μαστογραφία έτσι ώστε να κλείσω ραντεβού για να μπω στο χειρουργείο. Όπως γράφω όμως και στο βιβλίο, τον είδα… Ο γιατρός υποψιαζόταν, εγώ ευχόμουν να μην ήταν.. Την ίδια μέρα πήγα και σε δεύτερο γιατρό, ο οποίος μου το επιβεβαίωσε. Έτσι άρχισε και η γνωριμία μαζί του. Είχα διαγνωστεί με καρκίνο μαστού κι έπρεπε να δούμε από εκεί και πέρα ποιος ακριβώς ήταν ο τύπος του.\nΠοιες ήταν οι πρώτες σας σκέψεις, τα πρώτα συναισθήματα έχοντας αυτή τη διάγνωση στα χέρια σας;\nΣε αυτό πιστεύω με βοήθησε πάρα πολύ η δουλειά μου, γιατί δουλεύω σε φαρμακείο και άκουγα συνέχεια στα αυτιά μου.. ¨ο ξάδερφός μου, ο θείος μου, ο πατέρας μου, η κόρη μου¨…γυρνούσε συνέχεια αυτό το όνομα, οικείο όνομα. Το γνώριζα, το ήξερα. Το πρώτο που σκέφτηκα ήταν «Βρε καλώς τον!» και η δεύτερη σκέψη ήταν «Άντε να δούμε τώρα, πώς θα το φτιάξουμε όλο αυτό». Δίπλα μου, από την πρώτη στιγμή, ήταν πάντα ο άντρας μου.\nΗ λέξη «καρκίνος», ομολογουμένως, τρομάζει τους περισσότερους ανθρώπους. Σε εσάς τι ήταν αυτό που σας έδωσε τη δύναμη να το αντιμετωπίσετε;\nΔε με τρόμαξε πολύ, όπως πίστευα, απλώς ήταν λίγο σαν σφαλιάρα εκείνη τη στιγμή. Έπρεπε όμως να βρω έναν τρόπο να το αντιμετωπίσω. Είχα δύο μικρά κοριτσάκια, 5,5 και 2 χρονών ήταν τότε, άρα είχα δύο πολύ σημαντικούς λόγους για να παλέψω μαζί του. Είτε τον νικούσα, είτε όχι. Τα κοριτσάκια μου ήταν η δύναμή μου. Έχουν έναν πολύ όμορφο κόσμο, μόνο δικό τους, όλα τα παιδιά. Έναν κόσμο που εμείς οι μεγάλοι ξεχνάμε. Όταν έχασα και μαλλάκια και φρύδια, για να μην τρομάξω τη μεγάλη μου κόρη που ήταν νήπιο, φορούσα μία περούκα στο σπίτι.\nΤην έβγαζα μόνο όταν έλειπαν τα παιδιά. Κάποια στιγμή, ένα μεσημέρι, δεν την άντεχα πια και τη ρωτάω «Σε πειράζει να τη βγάλω Εφούλα μου;» και μου λέει «Όχι μαμά…είσαι πολύ όμορφη και χωρίς τα μαλλιά σου». Ένα πεντάχρονο που μου απαντάει έτσι κι έναν δίχρονο που μ’ έπαιρνε αγκαλίτσα, η Φωτεινούλα μου και μου έλεγε σαν επιβεβαίωση «Είσαι η μαμά μου», της έλεγα «Ναι, αγάπη μου, η μαμά είμαι». Αγνώριστη, αλλά η μαμά είμαι. Πώς ένα πεντάχρονο σου απαντάει έτσι, με τόση σοβαρότητα και με χαϊδεύει στο άδειο μου κεφαλάκι κι ένα δίχρονο με παίρνει αγκαλιά, πώς γίνεται πάλι αυτά τα παιδάκια να κλαίνε μία ώρα επειδή τους έκοψα τα τοστ σε τριγωνάκια και όχι σε τετραγωνάκια; Αυτό τον κόσμο ζήλεψα. Αυτή τη δύναμη. Να αντιδράς έτσι αυθόρμητα, είτε για το τοστ, είτε για τη μαμά που δεν είναι η μαμά, αλλά είναι η μαμά. Ήταν η πιο μεγάλη μου δύναμη τα παιδιά μου.\n«Η σκέψη μου….σ’ εκείνον» είναι ο τίτλος του βιβλίου σας. Θέλετε να μας πείτε την ιστορία του;\nΣαφώς και έχει αλληγορικό χαρακτήρα, το καταλαβαίνετε. Έπλασα αυτή την ιστορία με την ελπίδα να βοηθήσω τα μικρά μου κοριτσάκια. Έτσι άρχισε η ιδέα και μετά έγινε βιβλίο. Ήθελα να δουν με μία εντελώς διαφορετική ματιά έναν τρόπο να αντιμετωπίζουν τις δυσκολίες της ζωής. Αφού τα κατάφερε η μητέρα τους, μπορούν κι εκείνες. Έτσι άρχισε αυτή η ιστορία.\nΣε ποιον απευθύνεστε στο βιβλίο σας. Ποιος είναι ¨εκείνος¨;\nΤο βιβλίο απευθύνεται σε όσους υπάρχει κάτι που τους τρομάζει, κάτι που τους βασανίζει, κάτι που δεν ξέρουν πώς να το αντιμετωπίσουν. Οτιδήποτε είναι αυτό. Σε εμένα ήταν ο καρκίνος, σε κάποιον άλλον μπορεί να είναι μία άλλη αρρώστια, μια απογοήτευση, ένα διαζύγιο, μια απώλεια. Απευθύνεται σε όσους παλεύουν και σε όσους δεν παλεύουν. Εμένα αυτός ο τρόπος σκέψης με βοήθησε, με δυνάμωσε, μου άλλαξε τις σκέψεις μου, τα θέλω μου, όλα τα άλλαξε. Εκείνος σαφώς και είναι ο καρκίνος, όπου για να μπορέσω να τον αντιμετωπίσω, τον έκανα άνθρωπο. Του έδωσα σάρκα, του έδωσα οστά, τον έστησα απέναντί μου για να αναμετρηθώ μαζί του. Έτσι έγραψα αυτή την ιστορία, αυτόν τον θυελλώδη έρωτα. Δεν ήθελα να είναι κάτι καταθλιπτικό, γιατί ποτέ δεν το είδα έτσι.\nΚυρία Γιαννοπούλου, σας άλλαξε αυτή η σοβαρή περιπέτεια της υγείας σας;\nΒέβαια, εννοείται! Να πω ότι εγώ το βιβλίο το έγραφα καθώς έκανα τις χημειοθεραπείες. Γυρνούσα από τη θεραπεία και έγραφα στο χαρτί ό, τι μ’ άφηνε η κάθε μέρα μαζί του, είτε ήταν θετικό είτε ήταν αρνητικό. Ένιωθα ότι μέσα από αυτό τον ίδιο, τον καρκίνο, εγώ ξαναγεννιόμουν με μια δύναμη όχι δική μου, δική του, σαν να μου έδινε αυτός δύναμη. Σαν να έκλεβα τη δύναμή του. Ναι, εννοείται, με δυνάμωσε πάρα πολύ. Με άλλαξε. Μου έμαθε να είμαι δυνατή, μ’ έμαθε να παλεύω, μου έμαθε να είμαι θετική, να μη στεναχωρώ την καρδιά μου για πράγματα που δεν αξίζουν, να βλέπω πιο βαθιά μέσα μου, να απολαμβάνω την καθημερινότητά μου. Είμαι μια μαμά, είμαι σύζυγος, τρέχω όλη μέρα από το πρωί μέχρι το βράδυ και ναι… χαμογελάω, γιατί νιώθω τυχερή, νιώθω πολύ τυχερή.\nΤο περιβάλλον σας άλλαξε στάση ζωής μετά από αυτή την περιπέτεια;\nΌταν έρχεται αυτό το όνομα τόσο κοντά σου δεν αλλάζεις μόνο εσύ, αλλάζουν και οι γύρω σου. Όλοι πήραμε τα θετικά από αυτή την περιπέτεια και πιστεύω ότι όλοι νιώσαμε τι αξίζει τελικά στη ζωή και τι όχι. Νομίζω ότι αυτό συνέβη σε όλους, στο οικογενειακό περιβάλλον και στους φίλους μας ακόμα. Ήταν πολύ κοντά μας, δεν το είχαμε ξαναζήσει αυτό. Ήμουν η πρώτη…\nΠιστεύετε πως στην Ελλάδα εμείς οι γυναίκες κάνουμε τακτικό έλεγχο με μαστογραφία;\nΠιστεύω ναι! Πιστεύω ότι είμαστε ενήμεροι για το πόσο σημαντική είναι η πρόληψη και ο τακτικός έλεγχος εννοείται. Ειδικά η νέα γενιά, η δική μου και η πιο νέα, κάνουμε τακτικό έλεγχο. Έτσι θέλω να πιστεύω τουλάχιστον!\nΤι θα θέλατε να πείτε μέσα από τη δική σας εμπειρία σε όλες τις γυναίκες που έχουν κάποια ανάλογη διάγνωση;\nΝα μη φοβούνται, να σταθούν μπροστά του με το χαμόγελό τους και να τον αντιμετωπίσουν. Δεν έχουν να χάσουν τίποτα, μόνο να κερδίσουν. Στην αρχή θέλει ψυχραιμία.. Να σκεφτόμαστε ότι είναι μια βαριά ίωση η οποία θα περάσει. Θα περάσει… Να κοιτάμε μπροστά και να έχουμε πίστη μέσα μας, στον εαυτό μας, γιατί θέλει δύναμη. Ας αρχίσουν με ένα χαμόγελο αισιοδοξίας και οι γιατροί ξέρουν τι θα κάνουν. Εμείς ας φορέσουμε το χαμόγελό μας και όταν γίνεται κάτι δύσκολο, να έχουμε πίστη μέσα μας και να κοιτάμε μπροστά. Τα ¨μπροστά¨ είναι τα ωραία.\nΟι χημειοθεραπείες, η περούκα… Πώς δεχτήκατε και διανύσατε αυτό το δύσκολο διάστημα της θεραπείας;\nΌντως δύσκολο. Δύσκολες οι χημειοθεραπείες. Θέλει γερό στομάχι. Περούκα δε φόρεσα ποτέ, παρά μόνο τις πρώτες δέκα μέρες. Δεν την ήθελα! Δεν ήταν κάτι δικό μου, δεν ήμουν εγώ. Ήμουν τυχερή, γιατί το διάστημα αυτό δεν ήμουν μόνη μου. Είχα τον άντρα μου, γερό στήριγμα, είχα τα παιδιά μου που χωρίς να το ξέρουν μου έδιναν τόση δύναμη, είχα δίπλα μου τους γονείς μου, τους γονείς του άντρα μου και καλούς φίλους. Ήταν εκεί. Δεν αρκεί ένα χτύπημα στον ώμο και μια φράση «Κάνε κουράγιο». Είναι ένα διάστημα δύσκολο, θέλει βοήθεια πρακτική. Βοήθεια στο σπίτι, ένα φαγητό, να απασχολούν τα παιδιά, αν αυτή η γυναίκα έχει παιδιά, «να σε πάω εγώ στη δουλειά σου να μην κουράζεσαι».. Θέλει μια βοήθεια πρακτική. Γι’ αυτό οι άνθρωποι που περνάνε κάτι ανάλογα δύσκολο, πρέπει να μιλάνε, να ζητάμε βοήθεια, να μην το κρύβουμε. Γιατί μιλώντας για τους φόβους μας, τους αποδυναμώνουμε κιόλας. Είναι δύσκολο το κομμάτι της χημειοθεραπείας και σαφώς υπάρχει και πολύ πιο δύσκολο κομμάτι από το δικό μου. Αλλά θέλει να μιλάμε, να μιλάμε για να μπορούν να μας βοηθάνε.\nΕσείς αντιμετωπίσατε ποτέ τον καρκίνο ως άνιση μάχη; Λυγίσατε;\nΉταν λίγο άνιση στην αρχή, ναι. Ήταν πολύ δυνατός αντίπαλος, γιατί είναι έξυπνος, γιατί καμουφλάρεται, γιατί κρύβεται.. Τους εχθρούς όμως πρέπει να τους σέβεσαι κι εγώ τον σεβάστηκα. Δεν τον φοβήθηκα όμως. Είπα θα παλέψω. Δεν είχα άλλη επιλογή, μόνο να παλέψω. Ναι, κάποιες φορές λύγισα, δεν είμαι μηχανή. Εκείνος ήταν, εγώ ήμουν άνθρωπος.\nΟι γυναίκες σήμερα έχουν πολλούς ρόλους (γυναίκα, σύζυγος, μητέρα, εργαζόμενη, κόρη, νοικοκυρά..). Πού μπορεί να βρει μία γυναίκα τη δύναμη και να ανταπεξέλθει στους ρόλους της όταν διανύει την περίοδο της χημειοθεραπείας;\nΜε βοήθεια πιστεύω. Μόνος του κάποιος δεν ξέρω αν μπορεί να τα καταφέρει ή αν τα καταφέρει δεν ξέρω τι πληγές έχει πάνω του. Να μιλάμε, να ζητάμε βοήθεια, να μην αυτομαστιγωνόμαστε πιέζοντας τον εαυτό μας να τα κάνουμε όλα μόνοι μας. Να ζητάμε βοήθεια στο σπίτι, είτε από κάποιον ψυχολόγο, είτε από κάποιον σύλλογο, γιατί όντως είναι δύσκολος ο ρόλος της γυναίκας από μόνος του, πόσο μάλλον όταν περνάει και αυτό το κομμάτι. Να ζητάμε βοήθεια, να μιλάμε, δεν είναι κακό, δεν είναι ντροπή αυτό που μας συνέβη. Μία άτυχη στιγμή είναι.\nΠολλοί άνθρωποι υποστηρίζουν πως η ψυχολογία βοηθάει πάρα πολύ στις ασθένειες. Εσείς το πιστεύετε αυτό;\nΝαι, είναι το πιο βασικό κομμάτι της ιστορίας πιστεύω. Ναι! Βοηθάει η καλή ψυχολογία, η θετική σκέψη. Είναι το μόνο που άκουγα από τον γιατρό, καλή ψυχολογία. Βέβαια βοηθάει. Είναι η δύναμή σου, είναι το όπλο σου.\nΈχετε κάποιες λέξεις ή φράσεις που αποφύγατε και δε χρησιμοποιήσατε ποτέ στην περίοδο της συνειδητοποίησης και της χημειοθεραπείας σας;\nΤο «Γιατί σε εμένα», αυτό δεν το είπα ποτέ. Γι’ αυτό και θέλησα να το βάλω στο οπισθόφυλλο του βιβλίου, για να το τονίσω, πόσο πολύ με βοήθησε αυτή η σκέψη. Γιατί όχι σε εμένα δηλαδή; Ποια είμαι εγώ που δεν μπορεί να της τύχει τίποτα; Ποιος είσαι εσύ που δεν μπορεί να σου συμβεί τίποτα; Άμα κατανοήσουμε αυτό, έχουμε κάνει ήδη το πρώτο βήμα για τη νίκη μας.\nΘα θέλατε να πείτε κάποιο μήνυμα στο περιβάλλον των ανθρώπων που έχουν μία γυναίκα με καρκίνο στον μαστό;\nΝα σταθούν δίπλα της, να της χαμογελάνε, να τη βοηθάνε όπου έχει ανάγκη, χωρίς να τους το πει η ίδια. Να περνάνε ωραία την καθημερινότητά τους, να συλλέγουν στιγμές. Η ζωή είναι στιγμές, είτε καλές είτε άσχημες, τι σημασία έχει; Να τη ζούμε όμως, αυτό έχει σημασία. Να είμαστε εδώ και να ζούμε τις στιγμές.\nΔε θεωρώ ότι έκανα κάτι που δεν μπορούσε να κάνει οποιαδήποτε άλλη γυναίκα και αυτό το λέω γιατί όταν έρθει το δύσκολο, όλοι μας κρύβουμε μια δύναμη μέσα μας. Να έχουμε πίστη στον εαυτό μας και να μη φοβηθούμε. Ό,τι κι αν συμβαίνει στη ζωή μας, να σταθούμε στα πόδια μας και να το αντιμετωπίσουμε.\nΓια το τέλος, θα ήθελα να μου απαντήσετε με μία λέξη ή μία φράση στα παρακάτω:\nΜότο ζωής: Θετικές σκέψεις\nΕυτυχία: Όμορφες στιγμές\nΔε ζω χωρίς….: να νιώθω\nΔεν μπορώ να ανεχτώ…: την γκρίνια\nΤο βιβλίο της κυρίας Γιανοπούλου\n«Η σκέψη μου σ’ εκείνον»\nΓιαννοπούλου Πόλυ – Εκδότης: ΠΑΡΡΗΣΙΑ\nΆλλαξαν οι ώρες κοινής ησυχίας, δείτε τι απαγορεύεται\nΛυγίζει σίδερα με το καλάμι του


29 Απριλίου - Παγκόσμια Ημέρα Χορού - 29 April 2009 - Woman-Life\n03:17 Καλωσόρισες Επισκέπτης\nΑρχική » 2009 » Απρίλιος » 29 » 29 Απριλίου - Παγκόσμια Ημέρα Χορού\nΗ σημερινή ημέρα είναι αφιερωμένη στην παγκόσμια γλώσσα που ο καθένας μας μπορεί να μιλήσει, ανεξάρτητα από φυλή, εθνικότητα, κοινωνική τάξη, φύλο ή θρησκεία. Είναι η γλώσσα των προγόνων μας, αλλά και των παιδιών μας, είναι η γλώσσα του σώματος αλλά και της ψυχής.\nΤέτοια μέρα θυμόμαστε και τιμάμε κάθε φίλο ή δάσκαλο που μας ενέπνευσε να χορέψουμε και να ανοίξουμε την ψυχή μας, αλλά και τα τραγούδια που έκαναν το σώμα μας να αγαπήσει το ρυθμό.\nΟ χορός μας βοηθά να κουβαλάμε την παράδοση του παρελθόντος, να την κάνουμε συναρπαστική εμπειρία του παρόντος και να τη μετατρέπουμε στα όνειρα και στις ελπίδες του μέλλοντος. (www.dancenews.gr)\nΗ ημερομηνία αυτή επιλέχθηκε το 1982 από το Διεθνές Συμβούλιο Χορού της UNESCO, διότι ήταν η ημερομηνία γέννησης του Jean-Georges Noverre (1727-1810), ο οποίος θεωρείται ο ιδρυτής του modern ballet και σκοπός της να γιορτάσουμε όλοι την τέχνη του χορού.\nΕπίσημο μήνυμα για την Παγκόσμια Ημέρα του Χορού - 29 Απριλίου 2009\nΤο μέλλον του χορού βρίσκεται εκεί όπου υπάρχουν άνθρωποι που δεν χορεύουν.\nΑυτοί ανήκουν σε δύο κατηγορίες: εκείνοι που απλά δεν έμαθαν, κι εκείνοι που νομίζουν πως δεν είναι ικανοί να χορέψουν. Αυτή είναι η μεγαλύτερη πρόκληση με την οποία βρίσκονται αντιμέτωποι οι δάσκαλοι χορού.\nΕναρμονισμένοι με τον αγώνα της ΟΥΝΕΣΚΟ κατά των προκαταλήψεων και των διακρίσεων, επεκτείνουμε τα σύνορα του χορού και αλλάζουμε την επικρατούσα αντίληψη για το ποιος μπορεί να είναι χορευτής.\nΟι χορευτικές παραστάσεις δεν είναι κατ’ ανάγκην επιδείξεις ακραίων σωματικών ικανοτήτων ή απόλυτης ακρίβειας στην εκτέλεση κινήσεων, ούτε βίαιες εκκρήξεις συναισθημάτων – μπορούν να είναι πανηγυρισμοί της διάδρασης μεταξύ των εκτελεστών. Μπορούν να εμπλουτιστούν με τραγουδιστές, ηθοποιούς, αφηγητές, μίμους, ακροβάτες κι άλλους από όλες της ηλικίες κι όλους τους βαθμούς αναπηρίας.\nΗ είσοδος στο χορό των μέχρι τώρα αποκλεισμένων από αυτόν είναι πρώτιστα ηθικό καθήκον, είναι όμως και μια μεγάλη πόρτα που ανοίγει σε καιρούς οικονομικής κρίσης και ανεργίας. Σε κάθε χώρα υπάρχουν εκατομμύρια άτομα με σωματικές ή διανοητικές αναπηρίες. Πιστεύουμε ότι είναι έτοιμα να χορέψουν.\nΘα δημιουργηθούν χιλιάδες θέσεις εργασίας για δασκάλους χορού. Ενισχύονται από το Υπουργείο Υγείας, που ο προϋπολογισμός του είναι πολλαπλάσιος εκείνου του Υπουργείου Πολιτισμού.\nΗ ένταξη των περιθωρειοποιημένων ατόμων στο χορό είναι εξίσου σημαντική με την ένταξή τους στο εργατικό δυναμικό.\nΑνάμεσα στις θεμελιώδεις αρχές του Διεθνούς Συμβουλίου Χορού είναι ότι ο κάθενας μπορεί να χορέψει.\nΗ Ημέρα Χορού του 2009 αφιερώνεται στον ενταξιακό χορό. Ας εντάξουμε όλα τα μέλη της κοινωνίας στα μαθήματα και στις παραστάσεις μας.\nΤο διάβασαν: 545 | Έγραψε: woman-life


Vomitory, Resurgency & Mallediction @ An Club, 8/12/2012 - RockinAthens.gr\nΆραγε να ήταν το κρύο και η βροχή εκείνης της ημέρας; Το γεγονός ότι το συγκεκριμένο live κατά ένα παράδοξο τρόπο είχε περάσει στα ψιλά γράμματα; Ο ανάδρομος Ερμής με όψη στον Σκορπιό; Οι απλήρωτοι λογαριασμοί και οι καθυστερημένες πληρωμές; Ό,τι και να ήταν ο κόσμος που περίμενε έξω από το An Club γύρω στις 20:30 ήταν λιγοστός. Το πολύ 20-30 άτομα. Οι πόρτες ανοίγουν στις 21:00 και μέχρι τις 21:15 όπου οι Mallediction ανέβηκαν στη σκηνή είχαν μαζευτεί καμιά 50αριά άτομα.\nΑνταπόκριση: Κωνσταντίνα Μακρή / Photos: Μίλτος Εξακουστίδης\nΠαρόλο που λίγοι έχουν έρθει μπροστά και οι περισσότεροι στέκονται πιο πίσω, στη γαλαρία, οι Mallediction δεν φαίνονται να πτοούνται. Έπαιξαν με κέφι και πάθος το υλικό τους. Επιβλητικοί μουσικά και σωματικά και με πολύ καλό ήχο έδωσαν τον καλύτερο τους εαυτό και προσπάθησαν να ξεσηκώσουν το κοινό με το old school death metal τους. Στα επόμενα 40 λεπτά ακούσαμε υλικό από την πρώτη τους full length κυκλοφορία, “Impaled Of The Slammering”, αλλά και μια διασκευή στο Blood Brothers από Malevolent Creation. Το setlist ήταν το εξής: Addicted To Sin, Decapitated Minds, Stench Of Filth, Plan Of The Ancients, Manifestation, Mallediction, Blood Brothers(Malevolent Creation cover), Impaled Of The Slammering το οποίο έπαιζαν για πρώτη φορά live. Παρά τα μερικά μικρολαθάκια στο τέλος τολμώ να πω ότι ίσως ήταν η καλύτερη τους εμφάνιση μέχρι στιγμής.\nΜε το ντεμπούτο τους “False Enlightenment” να έχει αποσπάσει πολύ καλές κριτικές οι Resurgency ανεβαίνουν στη σκηνή γύρω στις 22:10. Το κοινό, το οποίο έχει αυξηθεί λιγάκι σε αριθμό σε σχέση με μια ώρα πριν, αρχίζει κάπως να κινητοποιείται με το σκοτεινό death metal a-la Incantation στυλ που παίζουν. Με μεγάλη όρεξη και επαγγελματισμό αποδίδουν τέλεια το υλικό τους και για την επόμενη μια ώρα περίπου δίνουν στο κοινό αφορμές για κοπάνημα.\nΓια το τέλος διασκευάζουν και το Suffer The Children από Napalm Death. Το setlist ήταν το ακόλουθο: Craniums Of Slain Disciples, Ending The Beginning, Black Holes Of Antiverse, Dark Revival, False Enlightenment, Hideous Premonition, Where Despair Dominates, Mouth Of Hades, Binding Is Fatal, Suffer The Children (Napalm Death cover). Εξαιρετική απόδοση και εμφάνιση.\nΗ σειρά των headliners Vomitory είχε φτάσει. Τα 100-120 άτομα που είχαν συγκεντρωθεί στο An αρχίζουν τις εκδηλώσεις θαυμασμού. Η πρώτη φόρα των Σουηδών στη χώρα μας και φαντάζομαι ότι και οι ίδιοι θα ήθελαν να αφήσουν τις καλύτερες εντυπώσεις. Κάτι το οποίο έκαναν και με το παραπάνω. Το περίεργο με αυτήν την μπάντα είναι το ότι ενώ παίζουν γαμώ τα death metal εμπλουτισμένο με thrash επιρροές (αυτοί οι Slayer είναι παντού), χωρίς βέβαια να είναι κάτι το καινοτομικό και ξεχωριστό, έχουν περάσει στη συνείδηση των οπαδών σαν μια μπάντα της σειράς τύπου “καλοί είναι μωρέ”.\nΕκείνο το βράδυ φρόντισαν να αλλάξουν γνώμη σε όσους βρέθηκαν εκεί και είχαν αυτή την άποψη. Έπαιξαν κάτι περισσότερο από ώρα και πραγματικά δεν άφησαν το κοινό ούτε λεπτό να χαλαρώσει. Τα 20 χρόνια που υπάρχουν ως μπάντα στο στερέωμα εξάλλου είναι απόδειξη ότι είναι κάτι παραπάνω από “απλά καλοί”. Ορεξάτοι, ευγενικοί χαμογελαστοί και συμπαθέστατοι έδωσαν τα ρέστα τους και έκαναν αρκετούς οπαδούς από το κοινό να παραμιλάνε καθώς ήταν εξαιρετικοί πάνω στη σκηνή. Όσοι βρίσκονταν μπροστά από ένα σημείο και μετά επιδίδονταν σε ασταμάτητο headbanging λες και δεν υπήρχε αύριο. Και όσο το ένα τραγούδι διαδεχόταν το άλλο τόσο πιο πολύ ξέφευγε ο κόσμος με αποτέλεσμα να έχουμε και moshpit αλλά και stagediving(στο Chaos Fury). Έπαιξαν κομμάτια από όλα τους σχεδόν τα album, αφήνοντας απ’ έξω μόνο το Primal Massacre του 2004(γιατί;;;;;), με το setlist να έχει ως εξής: Carnage Euphoria, Regorge In The Morgue, Hollow Retribution, Perdition, Gore Apocalypse, Forever Damned, Hate In Time Of War, The Corpsegrinder Experience, Flesh Passion, Terrorize Brutalize Sodomize, Possesed, The Voyage, Chaos Fury, Blood Rapture, Raped In Their Own Blood.\nΗ ώρα 00:30 και η βραδιά φτάνει στο τέλος της με τον κόσμο να αποχωρεί. Κρίμα που η προσέλευση του κόσμου ήταν τόσο χαμηλή γιατί όλες οι μπάντες ήταν πολύ καλές και αξιόλογες και σίγουρα αν το An ήταν πιο γεμάτο θα είχε γίνει μεγαλύτερος σαματάς και πανικός. Όπως και να ‘χει όσοι βρέθηκαν εκεί πέρασαν μια ωραία βραδιά και είμαι σίγουρη πως σχεδόν όλοι φεύγοντας ανέβασαν τους Vomitory ένα σκαλί πιο ψηλά στην μουσική τους συνείδηση.\nNocturnal Vomit ρε!\nSpecial thanx to Aggelos Kilmistered


Ύφασμα Καθαρισμού | Ιούνιος 2022\nΚατηγορία: Ύφασμα Καθαρισμού\nΠώς να καθαρίσετε το Faux Suede\nΤο Faux suede είναι ένα στιβαρό, ανθεκτικό στον λεκέ ύφασμα που είναι ακόμα πιο ανθεκτικό και φθηνότερο από το παραδοσιακό σουέτ. Το Faux suede είναι πολύ εύκολο στη φροντίδα και με σωστή συντήρηση, τακτικό καθαρισμό και την άμεση απομάκρυνση των λεκέδων, αυτό το ύφασμα ...\nΠώς να πλένετε το βελούδο\nΠώς να πλένετε το βελούδο. Το βελούδο είναι ένα ύφασμα που είναι πλούσιο, πολυτελές και λαμπερό. Όπως και το μετάξι, το βελούδο είναι γενικά ένα υψηλής ποιότητας υλικό που χρησιμοποιείται σε ρούχα, έπιπλα και άλλα αντικείμενα όπως το κρεβάτι. Επειδή το καθαρό βελούδο είναι συχνά ακριβό και ...\nμπάλες τένις σε καρέκλες\nΠαρακολουθήστε ένα χριστουγεννιάτικο κάλαντα σε απευθείας σύνδεση\nσωστό σερβίρισμα τένις\nπαρακολουθήστε διπλό πλάνο στην αγάπη\nζώνη αγκώνα για τενοντίτιδα


Το τελευταίο ορατό τείχος της Ευρώπης | Η ΚΑΘΗΜΕΡΙΝΗ\n«Το ντοκιμαντέρ είναι μια ιστορία γυμνών σωμάτων μπροστά στη θάλασσα», λέει ο Θάνος Αναστόπουλος.\n14 Μαΐου, 2016 14.05.2016 • 14:15\nΤο τείχος, τρία μέτρα ύψος και καμιά δεκαριά μήκος, που χωρίζει μια παραλία της Τεργέστης σε «ανδρών» και «γυναικών», κόβοντας και τη θάλασσα στα δύο, ενέπνευσε τον Θάνο Αναστόπουλο και τον Νταβίντε ντελ Ντέγκαν για να γυρίσουν την «Τελευταία παραλία» – ντοκιμαντέρ που συμπεριελήφθη στις Ειδικές Προβολές του επίσημου προγράμματος του 69ου Φεστιβάλ των Καννών και παρουσιάστηκε την περασμένη Πέμπτη. «Το 2013, όταν γεννήθηκε στο μυαλό μου η ιδέα της ταινίας, το να κάνεις ένα φιλμ για το τελευταίο ορατό τείχος της Ευρώπης, φάνταζε σαν φολκλόρ. Τώρα που τελειώσαμε, υψώνουν ξανά τείχη δίπλα μας. Βάζουν εμπόδια σε μεθορίους που μέχρι χθες μπορούσες να περάσεις ελεύθερα», λέει ο Αναστόπουλος από την άλλη άκρη της τηλεφωνικής γραμμής. Ζει στην ιστορική πόλη της Αδριατικής με την Ιταλίδα σύζυγό του και τον μικρό τους γιο. Επαγγελματικά, η ζωή του είναι μοιρασμένη μεταξύ Ελλάδας και Ιταλίας.\n– Βρεθήκατε στις Κάννες με επίσημο ένδυμα, πώς νιώσατε;\n– Θα ’ταν καλύτερα αν με ρωτούσαμε όταν τελειώσει το φεστιβάλ. Υπάρχει μεγάλη κλιμάκωση συναισθημάτων από τη στιγμή που θα αποφασίσεις να στείλεις το blu-ray με την κόπια εργασίας, μέχρι την ώρα που θα βρεθείς εκεί, έχοντας ξεμπερδέψει και με τις τελευταίες λεπτομέρειες. Πάντως, όλοι όσοι βρεθήκαμε στην «Τελευταία παραλία» είμαστε ευχαριστημένοι. Είναι σαν βραβείο για εμάς το ότι ένα ντοκιμαντέρ, που έγινε με λίγα χρήματα και με πολλή δουλειά λίγων ανθρώπων, μπήκε στο επίσημο πρόγραμμα των Καννών.\n– Τι σας ώθησε να κάνετε μια ταινία για μια παραλία χωρισμένη σε «ανδρών» και «γυναικών»;\n– Πήγαινε εκεί η γυναίκα μου με τον γιο μου, όταν το παιδί ήταν πολύ μικρό. Μου είχε κάνει εντύπωση το τείχος. Επίσης, με κάποιον περίεργο τρόπο η παραλία μού θύμιζε την παιδική μου ηλικία. Ο πατέρας μου ήταν χειμερινός κολυμβητής και μ’ έπαιρνε μαζί του στον Αλιμο, μιλάμε για τη δεκαετία του ’70. Υπήρχε μια αίσθηση κοινότητας στους κολυμβητές. Μια παρόμοια αίσθηση μικροκοινωνίας έχω και στην παραλία στην Τεργέστη. Είχα δει στην τηλεόραση πολλά ρεπορτάζ γι’ αυτή, αλλά καμιά κινηματογραφική ταινία.\n– Γιατί υπάρχει τείχος σε αυτή την παραλία της πόλης;\n– Είναι από την εποχή της Αυστροουγγαρίας, τότε οι γυναίκες κολυμπούσαν χωριστά από τους άνδρες. Σήμερα, στην περιοχή που βρίσκεται αυτή η παραλία, έχει επεκταθεί το εμπορικό λιμάνι της Τεργέστης. Είναι πολύ κοντά στο κέντρο της πόλης και την επισκέπτονται μαμάδες και γιαγιάδες με μικρά παιδιά, συνταξιούχοι, αλλά και υπάλληλοι τα μεσημέρια, στο διάλειμμα 12 με 2. Η ταινία ξεκινάει από αυτό το τόσο απλό και κοινό, για να περιγράψει ζωές ανθρώπων που ζουν σε μια πόλη, η οποία ήταν πάντα ένα μεγάλο σταυροδρόμι της Ευρώπης και είχε έντονο το στοιχείο της πολυπολιτισμικότητας. Η «Τελευταία παραλία» είναι μια ιστορία γυμνών σωμάτων μπροστά στη θάλασσα. Ανθρώπων, που δεν μιλούν για το συγκεκριμένο τείχος μπροστά τους, αλλά για άλλα που δεν είναι ορατά. Ετσι, το τείχος παίρνει μεταφορική, αλληγορική διάσταση: ψάχνουμε γύρω από έννοιες όπως σύνορο, ταυτότητα, διακρίσεις. Τείχη υπήρχαν πάντα και κυρίως μέσα στο μυαλό μας.\n– Για το προσφυγικό πρόβλημα τι θα λέγατε;\n– Η ιστορία της ανθρωπότητας είναι συνεχόμενες μετακινήσεις, συνήθως υπό βίαιες συνθήκες. Αυτό που συμβαίνει τώρα γύρω μας έπειτα από 200 χρόνια θα το διαβάζουν στα βιβλία της Ιστορίας ως κάτι που άλλαξε ριζικά τη μορφή της Ευρώπης. Ολοι αυτοί οι άνθρωποι που φτάνουν εδώ, σε μια γερασμένη ήπειρο, φέρνουν και τα καλά και τα κακά τους. Δεν γίνεται να προχωρήσει ο κόσμος χωρίς το ανακάτεμα των δικών τους και των δικών μας πραγμάτων, καλών και κακών.\n– Τι είναι αυτό που ξεχωρίζει ένα ντοκιμαντέρ από μια σοβαρή τηλεοπτική εκπομπή δημοσιογραφικής έρευνας;\n– H φόρμα. Το ύφος, το οποίο έχει να κάνει με το βλέμμα και την αγωνία του κινηματογραφιστή.\n– Πώς θα μας συστήνατε την «Τελευταία παραλία»;\n– Ως μια ταινία ανθρωπολογικής παρατήρησης. Χωρίς συνεντεύξεις και στημένες σκηνές. Ενα αφηγηματικό φιλμ με αρχή, μέση και τέλος, αλλά και με χαρακτήρες που εξελίσσονται. Είχε κοπιαστική δουλειά στο γύρισμα και στο μοντάζ.\nΤο 69ο Φεστιβάλ των Καννών θα διαρκέσει έως τις 22/5.


Σύσκεψη για την ιστοσελίδα της Περιφέρειας Πελοποννήσου - Περιφέρεια Πελοποννήσου\nΜία πολύγλωσση ιστοσελίδα για την τουριστική της προβολή, καθώς και άλλη μία ειδησεογραφικού -αλλά και υπηρεσιακού- χαρακτήρα, θα διαθέτει στο άμεσο μέλλον η Περιφέρεια Πελοποννήσου.\nΣτη σχετική σύσκεψη που πραγματοποιήθηκε σήμερα Δευτέρα 16 Δεκεμβρίου στην Τρίπολη, υπό τον περιφερειάρχη Παναγιώτη Νίκα, αποφασίστηκε ότι η τουριστική ιστοσελίδα θα περιέχει κείμενα σε 4 γλώσσες, ενώ η άλλη ιστοσελίδα -που θα είναι κοινή, για την Περιφέρεια και τα νομικά της πρόσωπα-, θα έχει δύο βασικές ενότητες, μία υπηρεσιακή και μία πολιτική.\nΟ χειρισμός στην υπηρεσιακή θα γίνεται από υπαλλήλους της Περιφέρειας που θα οριστούν προς τούτο.\nΟσον αφορά δε στο χειρισμό της πολιτικής ενότητας, αυτός θα γίνεται από επαγγελματίες δημοσιογράφους, όπως σημείωσε ο περιφερειάρχης σημειώνοντας ότι στόχος είναι να υπάρχει αντικειμενικότητα στα θέματα ενημέρωσης σχετικά με την δραστηριότητα της περιφερειακής αρχής.\nΣταδιακά, κατέληξε ο Π. Νίκας, η ενημέρωση για την δραστηριότητα ανά Περιφερειακή Ενότητα δεν θα γίνεται με ξεχωριστή αποστολή δελτίων Τύπου από τις Π.Ε., αλλά θα ενταχθεί αποκλειστικά στην ειδησεογραφική ενότητα της ιστοσελίδας της Περιφέρειας.


ΟΑΕΔ: Επίδομα 508 ευρώ ως 1.016 ευρώ για 300.000 εποχικούς - Η διαδικασία και οι προϋποθέσεις | Ελεύθερος Τύπος\n09:00 14 Σεπτεμβρίου 2021 14 Σεπτεμβρίου 2021\n* Επίδομα 508,20 ευρώ με 50 ως 210 ημερομίσθια, για μουσικούς – μέλη επαγγελματικού σωματείου, υποδηματεργάτες.\n* Επίδομα 711,48 ευρώ με 50 ως 230 ημερομίσθια για μισθωτούς ναυπηγοεπισκευαστικής ζώνης.\n* Επίδομα 508,20 ευρώ με 70 ως 210 ημερομίσθια, για χειριστές εκσκαπτικών, ανυψωτικών, οδοποιητικών, γεωτρητικών μηχανημάτων.\n* Επίδομα 508,20 ευρώ με 50 ως 210 ημερομίσθια για ηθοποιούς, τεχνικούς κινηματογράφου και τηλεόρασης, χειριστές και βοηθούς χειριστή κινηματογράφου, ελεγκτή κινηματογράφου και θεάτρου, ταμία κινηματογράφου και θεάτρου.\n* Επίδομα 508,20 ευρώ με 75 ημερομίσθια για μισθωτούς τουριστικού και επισιτιστικού κλάδου.\n* Επίδομα 1.016,40 ευρώ με 50 ως 240 ημερομίσθια για σμυριδεργάτες.\n* Επίδομα 508,20 ευρώ με 50 ως 210 ημερομίσθια, για ταξιθέτες θεάτρου – κινηματογράφου, χορευτές – μέλη σωματείων, τεχνικών σε ζωντανές οπτικοακουστικές εκδηλώσεις.\nαιτήσεις ΟΑΕΔεπίδομα ΟΑΕΔΟΑΕΔ